text:
Skat.dk: AMBI - tilbagebetalingskrav - overvæltning til næste omkostningsled - fiskefartøjer
 26 Jul 2004 09:48
 SKM2004.330.HR
 2. afdeling, 174/2002
 Ambi, tilbagebetalingskrav, overvæltning, omkostningsled
 En række fiskere havde rejst krav om tilbagebetaling af ambi. Højesteret stadfæstede Østre Landsrets dom af 20. december 2001 (SKM2002.350.ØLR) med den ændring, at der ikke i tilbagebetalingskravene skal fradrages sparede arbejdsgiverafgifter vedrørende fiskernes direkte salg til udlandet.
 Ambitilbagebetalingsloven § 1
 Momsvejledning 2007-3 J.1.1.9
 Momsvejledning 2007-3 N.2.3.12
 Danmarks Fiskeriforening som mandatar for
 Kutteren R 228 Dorthe Marx
 ved Svend Hansen
 Kutteren L 530 Heidi-Malene
 ved Flemming Ejby Kristensen og boet efter Jens Vang
 ved Flemming Ejby Kristensen
 Kutteren L 560
 ved Kaj Møller Jensen
 Kutteren L 502I.I.A. Strande
 ved Peter Kjelder Strande og Jens Jensen
 Marie-Louise Andreasen, Poul Sørensen, Per Sørensen, Per Walsøe og Jon Stokholm.
 I tidligere instanser er afsagt dom af Københavns Byrets afdeling 5C den 27. september 1999 og af Østre Landsrets 18. afdeling den 4. december 2001.
 Appellanten, Danmarks Fiskeriforening som mandatar for Kutteren R 228 Dorthe Marx
 ved Svend Hansen, Kutteren L 530 Heidi-Malene ved Flemming Ejby Kristensen og boet efter Jens Vang, Kutteren L 530 Heidi-Malene ved Flemming Ejby Kristensen, Kutteren L 560 ved Kaj Møller Jensen og Kutteren L 502 I.A. Strande ved Peter Kjelder Strande og Jens Jensen, har gentaget sine principale påstande.
 Fiskeriforeningen har subsidiært påstået landsrettens dom stadfæstet, dog således at ordene "for så vidt de sparede arbejdsgiverafgifter overstiger den del af den betalte ambi, der forholdsmæssigt er kommet mandskabet til gode" indsættes i domskonklusionens andet afsnit, første led, efter "dog med fradrag af sparede arbejdsgiverafgifter", og at ordene "og opnåede besparelser som følge af ikke indbetalt ambi for sidste halvdel af 1991" udgår af domskonklusionens andet afsnit, første led.
 Mere subsidiært har fiskeriforeningen påstået landsrettens dom stadfæstet, dog således at ordene "og opnåede besparelser som følge af ikke indbetalt ambi for sidste halvdel af 1991" udgår af domskonklusionens andet afsnit, første led.
 Mest subsidiært har fiskeriforeningen påstået indstævnte, Skatteministeriet, dømt til at betale et mindre beløb med procesrente.
 Skatteministeriet har principalt påstået frifindelse, subsidiært stadfæstelse og mere subsidiært hjemvisning til fornyet administrativ behandling.
 Kammeradvokaten har bl. a. oplyst følgende om parternes subsidiære påstande:
 "Dersom Højesteret måtte anse det for godtgjort, at fiskerne har lidt tab som følge af omlægningen, indebærer den subsidiære påstand om stadfæstelse, at der tages stilling til principperne for opgørelse af fiskernes tilbagebetalingskrav. Der er mellem parterne enighed om, at det på denne baggrund vil være muligt at beregne tilbagebetalingskravene ikke bare i de seks foreliggende sager, men også i de ca. 160 andre sager, som er berostillede på afgørelsen af de foreliggende sager.
 Tilsvarende vil det være muligt at beregne fiskernes tilbagebetalingskrav med de justeringer af principperne, som følger af fiskernes subsidiære og mere subsidiære påstande.
 Parterne er på den baggrund enige om i givet fald at overlade til Told- og Skattestyrelsen efterfølgende at foretage beregninger af fiskernes tilbagebetalingskrav, når endelig fastlæggelse af principperne for opgørelse heraf er sket.
 Skatteministeriets subsidiære påstand om stadfæstelse og fiskernes subsidiære og mere subsidiære påstande er


text:
således konkrete udmøntninger af den påstand om hjemvisning, som Skatteministeriet nedlagde for landsretten.
 Mere subsidiært har Skatteministeriet nedlagt påstand om hjemvisning. Denne påstand giver mulighed for, at Højesteret i givet fald kan træffe bestemmelse om tilbagebetaling efter andre principper end de, der følger af de øvrige påstande."
 Fiskeriforeningen har gjort gældende, at der under anken også skal træffes afgørelse om tilbagebetaling for så vidt angår industrifisk, der ikke er solgt til et andelsselskab eller dermed ligestillet selskab.
 Overenskomsten mellem Danmarks Fiskeriforening og Specialarbejderforbundet i Danmark indeholder bl.a. følgende bestemmelser:
 Det hidtil gældende procentsystem opretholdes som udbyttedelingsform, og aftale om de individuelle udbytteprocenters størrelse træffes som hidtil mellem skipper eller reder og mandskab. Mandskabets part må ikke reduceres i aftaleperioden.
 Dog kan der, såfremt der foretages teknisk produktionsfremmende foranstaltninger samt andre til grund for forskydning af procentberegningsgrundlaget opståede forhold optages forhandlinger mellem skipper eller reder og mandskab.
 Såfremt enighed opnås, forelægges det for de lokale organisationer til godkendelse.
 Ejeren har ret til forlods at fradrage omkostninger i overensstemmelse med hidtil gældende regler, og der må ikke bortset fra, hvad der fremgår af § 2, stk. 2, inddrages nye omkostningsfaktorer...
 Aftaleparterne er enig om at medvirke til, at procentfordelingen mellem skib og besætning samt forlodsudgifter i aftaleperioden forbliver i overensstemmelse med nu herskende sædvane i de forskellige fiskerier
 Til brug for Højesteret er der afgivet nye forklaringer af Mogens Hansen, Jørgen Riise og Leif Skytte.
 Mogens Hansen har forklaret bl. a., at han er ansat som forretningsfører i SiD's transportgruppe, der i lang tid har haft ansvaret for fiskeriområdet, herunder overenskomstforhandlingerne med Danmarks Fiskeriforening. Han har deltaget i overenskomstforhandlingerne siden 1981 og har haft ansvaret herfor siden 1988.
 Lønnen til mandskabet på fiskefartøjerne blev beregnet således, at de fik en procentdel af salgsfangsten. Procentdelen var afhængig af typen af fartøj. På de mindre fiskefartøjer blev fangsten som hovedregel fordelt med 50% til skipper og 50% til mandskabet. På de større fartøjer var procentfordelingen anderledes, da der her indgik forlodsomkostninger, og kunne f.eks. udgøre 65% til skipper og 35% til mandskabet.
 Mandskabets andel blev ikke ændret som følge af ambiens indførelse. Ham bekendt medførte ambiens indførelse ikke en nedgang i mandskabets indtjening eller for den sags skyld en forøgelse. Han er ganske sikker på, at der ikke i perioden 1988 til 1991 var individuelle forhandlinger mellem mandskab og skipper om ændring af procentfordelingen.
 SiD og skipper aftalte, hvilke omkostninger der kunne fradrages forlods. SiD ville være blevet informeret, hvis det mellem reder, skipper og mandskab var aftalt, at ambien kunne fradrages som en forlodsomkostning. Dette ville ikke være blevet godkendt af SiD, fordi ambien efter hans opfattelse måtte betragtes som en lønsumafgift, der som en lovgivningsmæssig afgift var mandskabet uvedkommende.
 Jørgen Riise har forklaret bl. a., at han har arbejdet som revisor i 15-16 år. Forud herfor var han ansat i skatteforvaltningen i Thyborøn Kommune. Han har både fiskere og fiskefabrikanter som klienter.
 Hvis man ville indføre nye forlodsomkostninger, skulle man have tilladelse fra den lokale SiD-afdeling. Der blev ikke i perioden 1988

type: other


text:
til 1991 indført nye forlodsomkostninger.
 Mandskabet på kutterne blev aflønnet i forhold til fangstens nettoværdi, hvilket vil sige bruttoværdien fratrukket forlodsomkostninger. Nettoværdien blev fordelt mellem mandskabet og skipper efter en procentfordeling. Procentsatserne kunne variere, hvis der var tale om en afløserskipper. Hvis ejeren er med på skibet, får han en andel af mandskabets procentsats. Hvis det er en afløserskipper, får han noget mere, således at den samlede procentsats hos mandskabet forøges. Almindelige besætningsmedlemmer bliver ikke berørt af, at afløserskipperen får noget mere. Procentfordelingen mellem mandskab og skipper var afhængig af investeringerne i fartøjet. Ambien blev ikke inddraget som forlodsomkostning, og der skete ikke nogen ændring af procentsatserne til mandskabet ved indførelsen af ambien.
 Foreholdt en totalafregning fra 18.-30. juni 1988 for kutteren L 530 Heidi Malene har han forklaret, at alle indtægter og omkostninger blev beregnet eksklusiv moms. Derfor er mandskabets løn også beregnet eksklusiv moms. Ambien påhvilede ligesom moms skibet. Ambien er bogført som en sekundær omkostning sammen med udgifter til bl.a. revisor, men ikke sammen med lønudgifter til mandskabet. Når en dansk kutter landede sin fangst i England, regnede man uden moms. Der skulle derfor ikke betales ambi, men skipperen fik dog - som forklaret for landsretten - samme pris som i Danmark. Hvis der var tale om eksportsalg, udgjorde ambien en sekundær indtægt for aftagerne. Hvis der derimod udelukkende var tale om hjemmemarkedssalg, udgjorde den en udgift for aftagerne, ganske som momsen. Ambien blev i modsætning til momsen bogført i regnskabet, idet ambien blev betragtet som en driftspost, som indgik i resultatopgørelsen. Momsen indgår ikke heri.
 I EF-domstolens dom af 2. oktober 2003 i sagen C-147/01 (Weber's Wine World) om pligten til tilbagebetaling af afgifter, der er opkrævet i strid med EU-retten, udtales bl.a.:
 93. Domstolen har efter fast praksis fundet, at borgerne har ret til at få tilbagebetalt afgifter, som en medlemsstat har opkrævet i strid med fællesskabsrettens bestemmelser. Denne ret består som en konsekvens af og et supplement til de rettigheder, som borgerne er tillagt ved disse bestemmelser efter den fortolkning af dem, som Domstolen har anlagt. Den pågældende medlemsstat er således som udgangspunkt forpligtet til at tilbagebetale afgifter, der er opkrævet i strid med fællesskabsretten (jf. bl.a. dommen i sagen Comateb m.fl., præmis 20, dom af 8.3.2001, forenede sager C397/98 og C-410/98, Metallgesellschaft m.fl., Sml. I, s. 1727, præmis 84, og Marks & Spencer-dommen, præmis 30).
 94. Der er ifølge retspraksis kun en enkelt undtagelse til denne tilbagebetalingsforpligtelse. En medlemsstat kan kun modsætte sig, at en afgift, der er opkrævet med urette henset til fællesskabsretten, tilbagebetales, når det er godtgjort af de nationale myndigheder, at en anden person end den afgiftspligtige fuldt ud har båret afgiftsbyrden, og at en tilbagebetaling af afgiften til den afgiftspligtige ville medføre en ugrundet berigelse for ham. Heraf følger, at hvis kun en del af afgiften er væltet over på senere led, er de nationale myndigheder forpligtet til at tilbagebetale det ikke-overvæltede beløb (jf. i denne retning bl.a. dommen i sagen Comateb m.fl., præmis 27 og 28).
 95. Da


text:
denne undtagelse er en begrænsning af en subjektiv ret, der følger af Fællesskabets retsorden, skal den fortolkes restriktivt, idet der navnlig skal tages hensyn til, at overvæltningen af en afgift på forbrugeren ikke nødvendigvis udligner de økonomiske virkninger af afgiftspålæggelsen for den afgiftspligtige.
 96. Domstolen har i præmis 17 i dommen i sagen Bianco og Girard bl.a. slået fast, at selv om nationale lovregler om indirekte skatter normalt tilsigter, at afgifterne væltes over på den endelige forbruger, og indirekte skatter inden for erhvervslivet i almindelighed overvættes delvis eller fuldt ud, kan man ikke generelt lægge til grund, at sådanne afgifter i alle tilfælde rent faktisk væltes over. Hvorvidt der rent faktisk, delvis eller fuldt ud, sker en overvæltning, afhænger således af en række forskellige omstændigheder ved hver enkelt transaktion, som giver denne en særlig karakter i forhold til andre transaktioner, der sker i andre sammenhænge. Spørgsmålet om, hvorvidt der i det enkelte tilfælde er sket en overvæltning af en afgift, beror derfor på de faktiske omstændigheder, som det henhører under den pågældende nationale retsinstans at klarlægge, idet denne frit kan bedømme de beviser, der fremlægges for den.
 97. Domstolen har i præmis 20 i dommen i sagen Bianco og Girard præciseret, at det, alt efter markedets karakter, vil være mere eller mindre sandsynligt, at der sker en overvæltning. De mange faktorer, der er bestemmende for den politik, de handlende fører, er imidlertid forskellige i forskellige tilfælde, hvorfor det er næsten umuligt at afgøre, hvor stor en faktisk indvirkning disse faktorer hver for sig har på, i hvilket omfang der sker en overvæltning.
 98. Domstolen har ligeledes slået fast, at selv når det godtgøres, at den med urette opkrævede afgift helt eller delvis er væltet over på tredjemand, vil en tilbagebetaling .af afgiften til den erhvervsdrivende ikke nødvendigvis medføre en ugrundet berigelse for ham (dommen i sagen Comateb m.fl., præmis 29, og dom af 21.9.2000, forenede sager C-441/98 og C-442/98, Michailidis, Sml. I, s. 7145, præmis 34).
 99. Selv i det tilfælde, hvor afgiften er fuldstændigt integreret i den pris, der kræves, kan den afgiftspligtige lide et økonomisk tab, der er forbundet med en forringelse af salgsmængden (jf. dommen i sagen Comateb m.fl., præmis 29, og Michailidis-dommen, præmis 35).
 100. Om og i hvilket omfang tilbagebetaling af en afgift, der er opkrævet med urette henset til fællesskabsretten, medfører en ugrundet berigelse for den afgiftspligtige, kan således kun fastlægges ved en økonomisk analyse, der tager hensyn til alle de relevante omstændigheder.
 Som anført af landsretten er industrifisk ikke omfattet af denne sag, heller ikke hvis de ikke er solgt til et andelsselskab eller et dermed ligestillet selskab.
 Som fastslået i EF-domstolens dom i sagen C-147/01 (Weber's Wine World), præmis 94, kan tilbagebetaling af en afgift, der er opkrævet med urette, kun undlades, når det af de nationale myndigheder er godtgjort, at en anden person end den afgiftspligtige fuldt ud har båret afgiftsbyrden, og at tilbagebetaling af afgiften til den afgiftspligtige ville medføre en ugrundet berigelse for ham.
 Af de grunde, der er


text:
anført af landsretten, tiltræder Højesteret, at det er lagt til grund, at priserne for ål og muslinger blev forhøjet svarende til den ambi, der blev pålagt.
 Højesteret finder ligesom landsretten ikke grundlag for at behandle tilbagebetalingskravene vedrørende de øvrige fangstarter, som sagen angår, forskelligt.
 Overvæltning/nedvæltning
 Markedet var karakteriseret ved at angå knappe, let fordærvelige råvarer, som for de flestes vedkommende solgtes ved et antal daglige auktioner, hvori deltog et større antal danske og udenlandske købere og sælgere. Der var tale om råvarer, som for en meget stor dels vedkommende blev eksporteret, eventuelt efter forarbejdning.
 Den overvæltning, som muligt er sket i denne sag, er af Skatteministeriet begrundet med, at opkøberne - som følge af de fordele, afgiftsomlægningen gav dem - har haft mulighed for at betale højere priser for ambibelagt fisk.
 Højesteret finder det ubetænkeligt ligesom landsretten at lægge til grund, at indførelsen af ambien, samtidig med at arbejdsgiverafgifter blev ophævet, medførte en forøgelse af de danske opkøberes betalingsevne for fisk landet af danske kuttere. Afgørende for, om overvæltning kan anses for sket, bliver herefter, om opkøberne rent faktisk betalte mere for ambibelagt fisk. Der er i en sådan situation ikke - som i andre sager om overvæltning hvor sælger kan have indflydelse på priserne - grundlag for at antage, at ambi som en generel afgift beregnet efter momsmetoden i hvert fald på lidt længere sigt havde tendens til i almindelighed at blive overvæltet på priserne.
 Højesteret tiltræder af de grunde, der er anført af landsretten, at det er lagt til grund, at prisdannelsen på råvaremarkedet for disse fisk var afgørende præget af de markedsmekanismer, som for såvel fiskerne som opkøberne gør sig gældende ved handel på auktion, og at der fra opkøberside blev taget højde for afgiftsomlægningen ved, at man kunne byde mere for fisk landet af danske kuttere end for fisk landet af udenlandske kuttere.
 Efter de forklaringer, der af aftagerne er afgivet om markedsforhold og prisdannelse, finder Højesteret det godtgjort, at der rent faktisk blev betalt en højere pris for ambibelagt fisk. Det er dermed godtgjort, at der via de opnåede priser skete en vis overvæltning af ambi på opkøberne. Højesteret finder det imidlertid betænkeligt at fastslå, at der er sket fuld overvæltning af ambien, og tiltræder, at overvæltningen skønsmæssigt er fastsat til halvdelen af de indbetalte ambibeløb.
 Specielt om mandskabets aflønning
 Højesteret finder, at der ved opgørelsen af fiskernes tilbagebetalingskrav ikke kan tages hensyn til det forhold, at mandskabets aflønning er beregnet som en andel af omsætning/overskud.
 Specielt om andet halvår 1991
 Fiskerne har ikke betalt ambi for andet halvår af 1991. Delvis overvæltning af ambi må imidlertid antages også at have fundet sted i denne periode, og i den samlede opgørelse af tilbagebetalingskravet må derfor også fragå den økonomiske fordel, som fiskerne herved fik.
 Sparede arbejdsgiverafgifter
 Fiskernes tilbagebetalingskrav skal reduceres med sparede arbejdsgiverafgifter. Ved opgørelsen af tilbagebetalingskravene må den ved ambiloven indførte ordning ses som en helhed. Det står i umiddelbar forbindelse med indførelsen af ambi, at der blev sparet arbejdsgiverafgifter, og Højesteret finder derfor,


text:
at fiskernes tilbagebetalingskrav skal reduceres med de sparede arbejdsgiverafgifter og ikke kun med halvdelen heraf.
 Højesteret finder dog, at dette ikke gælder for de arbejdsgiverafgifter, der vedrører fiskernes direkte salg til udlandet. Dette salg var ikke belagt med ambi, og det bør ved opgørelsen betragtes som en separat virksomhed. Som følge heraf kan de sparede arbejdsgiverafgifter, der vedrører dette salg, ikke modregnes i fiskernes tilbagebetalingskrav.
 Udtag til Producent Organisation (P.O.)
 For så vidt angår fisk udtaget til mindstepriser tiltræder Højesteret, at ambi skal tilbagebetales fuldt ud med fradrag af sparede arbejdsgiverafgifter.
 Efter det således anførte, og idet tilbagebetaling af afgiften ville medføre ugrundet berigelse for de afgiftspligtige i det omfang, der er sket overvæltning, stadfæster Højesteret landsrettens dom alene med den anførte ændring vedrørende salg til udlandet.
 Landsrettens dom stadfæstes med den ændring, at der ikke i tilbagebetalingskravene skal fradrages sparede arbejdsgiverafgifter vedrørende fiskernes direkte salg til udlandet.


text:
Skat.dk: Ejendomsvurdering - grundværdi - fradrag for forbedringer - kloak-, vand- og elforsyning - hovedanlæg
 30 Apr 2014 07:46
 05 Feb 2014 11:42
 SKM2014.299.BR
 Retten i Herning, BS 9-1117/2012
 Grundforbedring, boligselskab, randbyggeri
 Sagen drejede sig om, hvorvidt sagsøgeren var berettiget til fradrag i grundværdien i henhold til den dagældende bestemmelse i vurderingslovens § 17 for udgifter til anlæg af kloak-, vand- og elforsyningsledninger.
 Retten fandt, at Landsskatteretten havde afgjort sagen i overensstemmelse med hovedanlægsbetragtningen, og at der ikke var grundlag for at tilsidesætte Landsskatterettens vurdering.
 Retten bemærkede, at den i sagen omhandlede ejendom har et areal på 5.327 m2, at bygningerne på ejendommen er anlagt og opført på en sådan måde, at der reelt er tale om et sammenhængende randbyggeri, der ligger ud til offentlig vej, og at de omtvistede forsyningsledninger følger de enkelte bebyggelser og er tæt knyttet til de enkelte bygninger.
 Retten fandt på den baggrund, og efter det som i øvrigt var oplyst under sagen, at der ikke var grundlag for at tilsidesætte Landsskatterettens vurdering, hvorfor retten fandt, at der ikke skulle gives fradrag for udgifter til de omtvistede forsyningsledninger.
 (Kammeradvokaten ved adv.fm. Asger Hinsch)
 Den sag, der er modtaget i retten den 4. december 2012, drejer sig om fradrag i grundværdien for grundforbedringer.
 Retten har den 4. januar 2013 bestemt, at sagen ikke skal behandles efter reglerne i retsplejelovens kapitel 39.
 Sagsøgerens, H1 (tidl. H1x), påstand er:
 Sagsøgte, Skatteministeriet, tilpligtes at anerkende, at sagsøger ved vurderingen 2001 - 2004 (ejd.nr. ...), beliggende ...1, i henhold til vurderingslovens § 17 er berettiget til et fradrag i grundværdien for forbedringer for udgifter til anlæg af kloak-, vand- og elforsyning, og at den beløbsmæssige opgørelse hjemvises til vurderingsmyndighederne.
 Ved kendelse af 4. september 2012 stadfæstede Landsskatteretten vurderingsankenævnets afgørelse af 19. november 2009 vedrørende nægtelse af fradrag for forbedringer for bl.a. etablering af kloak-, vand- og elforsyning.
 I Landsskatterettens kendelse står der bl.a.:
 Klagen vedrører fastsættelse af fradrag for forbedringer for vurderingsårene 2001 og frem. Der klages over, at vurderingsankenævnet ikke har godkendt fradrag for en række byggemodningsudgifter.
 Det er rettens opfattelse, at hovedanlægsbetragtningen, der er en undtagelse til hovedreglen om, at der kun gives fradrag for forbedringer for udgifter afholdt uden for grunden bør fortolkes snævert, og alene kan finde anvendelse ved fastsættelse af storparceller, hvor det må antages, at der i grundværdiansættelsen indgår udgifter til intern byggemodning af grunden.
 Stianlæg, kloak-, vand- og elforsyningsanlæg internt på grunden
 Under hensyn til det oplyste, herunder om grundens størrelse og anlæggenes udformning i nær tilknytning til ejendommens bebyggelse, er det Landsskatterettens opfattelse, at de på grunden udførte anlægsarbejder af ovennævnte art ikke kan anses for at have medført en værdistigning af grunden i ubebygget stand. Det bemærkes, at der for grunde ansat efter etagearealprincippet - i modsætning til grunde ansat efter byggeretsværdiprincippet - ikke automatisk indgår en værdistigning for intern byggemodning. Landsskatteretten stadfæster herefter vurderingsankenævnets afgørelse vedrørende disse punkter.
 I sagen er fremlagt oversigtskort over henholdsvis kloak-, vand- og elnettet ved ejendommen. Oversigtskortene, hvori sagens problemstillinger er visualiseret, er vedhæftet dommen


text:
i kopi. [ej medtaget her.red.SKAT].
 Parterne har under hovedforhandlingen gjort de synspunkter gældende, som er beskrevet i deres påstandsdokumenter:
 H1 har i sit påstandsdokument anført:
 Ved nærværende sag er Landsskatterettens kendelse af 4. september 2012 omhandlende ejendommen beliggende ...1 (Bilag 1) indbragt for byretten.
 Sagen vedrører ansættelsen af fradrag i grundværdien for grundforbedrende udgifter efter vurderingslovens dagældende §§ 17 og 18, der ved lov nr. 925 af 18. september 2012 er ophævet med virkning fra 1. januar 2013. Parterne er enige om, at ophævelsen af reglerne om fradrag for forbedringer ikke har nogen betydning for Rettens vurdering af nærværende sag.
 Uenigheden i nærværende sag går på, om forsyningsanlæggene markeret på bilag 6, 8 og 10 har medført en stigning i grundens værdi i ubebygget stand.
 Der er enighed om, at anlæggene har medført en stigning i grundens værdi i ubebygget stand, såfremt disse har karakter af "hovedanlæg".
 Det er sagsøgers opfattelse, at samtlige dele af anlægget markeret på bilag 6, 8 og 10 er fradragsberettigende.
 Overordnet gøres det gældende, at Landsskatterettens skøn er udøvet på et åbenbart urigtigt grundlag og fører til et åbenbart urimeligt resultat, idet der utvivlsomt er anlagt hovedanlæg på sagsøgers ejendom.
 Såfremt Retten måtte tiltræde, at en eller flere dele af anlæggene markeret på bilag 6, 8 og 10 udgør hovedanlæg, skal sagen hjemvises til vurderingsmyndighederne til ansættelse af det korrekte fradrag.
 Vurderingslovens § 17 havde følgende ordlyd:
 Det overordnede formål med § 17 var, at der skal ske friholdelse af grundforbedringer for beskatning. Dette havde været formålet med loven siden indførelsen i 1922. Formålet er således at fremme, at der gennemføres sådanne grundforbedringer.
 I Den Juridiske Vejledning (afsnit H,A.3.3.2) er hovedanlægsbetragtningen beskrevet således:
 Højesteret har forholdt sig til hovedanlægsbetragtningen i afgørelsen gengivet som SKM2013.369.HR. I afgørelsen gengives hovedanlægsbetragtningen således:
 Fra denne hovedregel gælder efter skattemyndighedernes praksis en undtagelse for større ejendomme udlagt til f eks. tæt, lav bebyggelse med andelsboliger, idet der for sådanne ejendomme kan gives fradrag for udgifter til hovedanlæg, der betjener en større del af ejendommen. Baggrunden herfor er, at der alternativt ved en udstykning til f eks. traditionel rækkehusbebyggelse ville være fradragsret for udgifter til fællesanlæg, som befinder sig uden for de enkelte udstykkede ejendommes skel. Der kan efter myndighedernes praksis gives fradrag for hovedanlæg på linje med den adgang til at give fradrag for foranstaltninger uden for grunden, som øger værdien af grunde i traditionelle parcel- eller rækkehuskvarterer. Der kan således gives fradrag for et hovedanlæg bestående af f.eks. en hovedforsyningsledning, der betjener eller fremover vil betjene en større del af ejendommen, mens stikledninger fra hovedledningen og til de enkelte bygninger eller boliger ikke udgør et hovedanlæg. Udgifter vedrørende f eks. veje eller hovedstier, der tjener adgangen til grunden, kan ligeledes være fradragsberettigede, mens stikveje eller stier, der betjener de enkelte bygninger eller boliger, ikke vil kunne føre til fradrag.
 I umiddelbar forlængelse af ovenstående udtalte Højesteret, at denne praksis måtte anses for at være i god overensstemmelse med den praksis, som blev fulgt forud for ejendomsvurderingsloven fra 1922, og


text:
som det efter forarbejderne til loven var meningen af videreføre. Højesteret fandt derfor, at den beskrevne praksis havde hjemmel i loven.
 For traditionelle parcel- og rækkehuskvarterer gælder det således, at der gives fradrag for anlæg uden for de enkelte ejendommes respektive skel, idet anlæg inden for skel anses for nært knyttet til den på enkeltparcellen opførte bebyggelse og følgelig betragtes som en del af byggeomkostningerne. Anlæg inden for skelgrænsen medregnes således ikke i den del af ejendomsvurderingen, der udgøres af grundværdien, men derimod til den del, der udgøres af forskelsværdien, jf. vurderingslovens § 5, stk. 2.
 Ved en større del af ejendommen må forstås to eller flere af de "fiktive" udstykninger, idet et anlæg, der betjener mere end en ejendom i et traditionelt parcel- eller rækkehuskvarter netop vil være et fradragsberettigende anlæg uden for skel, jf. vurderingslovens § 17, jf. SKM2013.369.HR, SKM2013.819.BR samt SKM2013.845.BR.
 Når der ses på de kloak-, vand- og elforsyningsanlæg, der er omtvistet under denne sag (bilag 6, 8 og 10), så forekommer det på baggrund af ovenstående gennemgang af hovedanlægsbetragtningen åbenbart, at der er anlagt fradragsberettigende hovedanlæg på ejendommen.
 Forestiller man sig, at de enkelte bygningsafsnit eller de enkelte rækkehuse udstykkes til selvstændige matrikler, så kan der næppe være tvivl om, at de indtegnede ledninger vil være beliggende uden for skel og betjene flere dele af ejendommen, jf. også bilag 14, 15 og 16. Følgelig er der tale om fradragsberettigende hovedanlæg.
 Sagsøgte har til støtte for sin frifindelsespåstand gjort gældende, at forsyningsanlæggene på ejendommen ikke har karakter af hovedanlæg, idet de knytter sig til byggeriet på ejendommen.
 Hertil bemærkes det, at dette efter sagsøgers opfattelse er irrelevant for Rettens vurdering, idet det for det første er ejendommen i ubebygget stand, der skal vurderes, jf. vurderingslovens § 13, og idet der er tale om anlæg, som i tilfælde af udstykning ville være beliggende uden for de nyudstykkede ejendommes skel, hvorfor anlæggene ikke kan udgøre en del af forskelsværdien.
 Det er ikke afgørende i forhold til hovedanlægsbetragtningen, at der efter sagsøgtes opfattelse er tale om en "mindre grund" på 5.300 m2, idet det afgørende i forhold til hovedanlægsbetragtningen alene er, om forsyningsanlæggene ville være fradragsberettigende i tilfælde af udstykning, dvs. om de betjener en større del af ejendommen. I øvrigt forekommer det efter sagsøgers opfattelse misvisende at tale om en mindre grund, når der er tale om en grund, der er ca. 6-7 gange større end en almindelig parcelhusudstykning. Endeligt bemærkes det, at der ikke er belæg for sagsøgtes anbringende om, at der tale om et sammenhængende byggeri. For det første ses det af det fremlagte oversigtsfoto (bilag 3), at der ikke er tale om et sammenhængende byggeri. Dernæst er dette ikke til hinder for, at forsyningsanlæggene kan karakteriseres som fradragsberettigende hovedanlæg, idet eksempelvis en traditionel rækkehusudstykning, hvor anlæg uden for skel utvivlsomt kan være fradragsberettigende, tillige vil udgøre et sammenhængende byggeri.
 Ovenstående udlægning af hovedanlægsbetragtningen underbygges tillige af de Landsskatteretskendelser, der er fremlagt som sagens bilag 17-20.
 Endeligt bestrides det, at muligheden for fradrag for forbedringer ved


text:
forsyningsanlæg primært finder anvendelse på de ejendomme, hvor grundværdien opgøres efter byggeretsværdiprincippet, jf. SKM2013.791.BR. Allerede fordi Landsskatteretten har tillagt dette moment afgørende vægt, må skønnet anses som værende udøvet på et forkert grundlag.
 Denne sag omhandler, hvorvidt sagsøgeren ved vurderingerne for årene 2001 -2004 er berettiget til et fradrag for forbedringer efter den dagældende vurderingslovs § 17 for udgifter til etablering af kloak-, vand- og elforsyningsledninger internt på ejendommen.
 Til støtte for den nedlagte frifindelsespåstand gøres det gældende, at der ikke er grundlag for at tilsidesætte Landsskatterettens kendelse af 4. september 2012 (bilag 1), og sagsøgeren er derfor ikke berettiget til fradrag for udgifter til etablering af kloak- vand- og elforsyningsledninger internt på den i sagen omhandlede ejendom i henhold til vurderingslovens dagældende § 17.
 Praksis vedrørende vej- og forsyningsanlæg er i SKATs juridiske vejledning 2013-2, afsnit H,A.3.3.2 sammenfattet således:
 Fradrag for vej- og forsyningsanlæg gives som hovedregel kun for udgifter til anlæg uden for ejendommen, idet udgifter til anlæg på selve grunden samt til pladsbelægning mv. anses for at være en del af byggeomkostningerne, fx i et traditionelt parcel- og række huskvarter.
 Udgifter til stikledninger betragtes altid som en del af byggeomkostninger og giver ikke grundlag for fradrag.
 Grundforbedringsudgifter, der er omfattet af fradrag for forbedringer
 Kloakering og etablering af vand-, gas og elforsyning er omfattet af grundforbedring
 Stikledninger fra hovedanlægget og ud til de enkelte boliger berettiger ikke til fradrag, da denne udgift betragtes som en del af byggeomkostningerne.
 Som hovedregel gives der kun fradrag for udgifter, der vedrører arbejder uden for grunden. Er ejendommen imidlertid så stor, at det er naturligt at betragte en del af de vej og forsyningsanlæg som et hovedanlæg til betjening af dele af ejendommen i tilfælde af udstykning, kan der være grundlag for at give fradrag for disse anlæg.
 Eksempler på fradrag for hovedanlæg inde på ejendommen
 Det kunne fx være tilfældet i et område, som en lokalplan udlægger til tæt/lav bebyggelse med andelsboliger. Her kunne alternativt være tale om traditionel rækkehusbebyggelse, som ville være berettiget til fradrag for anlæg uden for ejendommen.
 Hovedanlægsbetragtningen er således en undtagelse til det ovennævnte udgangspunkt. Højesteret har ved SKM2013.369.HR anerkendt skattemyndighedernes praksis på området, som Landsskatterettens kendelse af 4. september 2012 (bilag 1) også er udtryk for. Der er ikke med SKM2013.369.HR indført nye eller udvidede kriterier for bedømmelsen af, om der foreligger et fradragsberettiget hovedanlæg. Dette bekræftes også derved, at Højesteret efterfølgende i SKM2013.879.HR vedrørende interne stier har fastslået, at der ikke var grundlag for at tilsidesætte Landsskatterettens vurdering, der var baseret på den af Højesteret i SKM2013.369.HR anerkendte praksis og de principper, den hviler på.
 Sagsøgerens udlægning af hovedanlægsbetragtningen bestrides. SKM2013.879.HR viser, at der ikke er tale om et hovedanlæg, blot fordi anlægget i tilfælde af en fiktiv udstykning i små grunde vil betjene mere end en af disse grunde.
 Det er fastslået i flere domme, at der ved bedømmelsen af, om et anlæg har selvstændig værdi for den ubebyggede grund, lægges vægt på anlæggets placering i forhold til den opførte bebyggelse, jf.


text:
eksempelvis SKM2013.388.VLR.
 Af retspraksis følger det også, at det påhviler sagsøgeren at godtgøre, at en foranstaltning har karakter af et fradragsberettiget hovedanlæg, jf. SKM2013.879.HR og SKM2013.388.VLR.
 Sagsøgte gør gældende, at sagsøgeren ikke har godtgjort, at de kloak-, vand- og elforsyningsledninger, der er markeret på bilag 6, 8 og 10, udgør fradragsberettigede hovedanlæg. De pågældende forsyningsledninger er anlagt således, at de nøje følger de på ejendommen opførte bygninger, og de har således ikke nogen selvstændig værdi for grunden i ubebygget stand. De pågældende forsyningsledninger har kun reel værdi i forbindelse med byggeriet. De forsyningsledninger, der er markeret på bilag 6, 8 og 10, har derfor karakter af stikledninger, og berettiger derfor ikke til fradrag, jf. SKM2013.879.HR, SKM2013.369.HR og SKM2013.388.VLR.
 Det skal i den forbindelse bemærkes, at grunden har et areal på 5.327 m2. Der er således tale om en mindre grund, hvilket taler for, at der ikke skal indrømmes fradrag, jf. eksempelvis herved SKM2013.774.BR.
 Endvidere henvises der til, at bygningerne, der er opført på ejendommen, er anlagt og opført på en sådan måde, at der reelt er tale om et sammenhængende randbyggeri, der ligger ud til offentlig vej, hvilket ligeledes taler for, at der ikke skal indrømmes fradrag, jf. eksempelvis SKM2013.867.BR.
 Derudover skal det bemærkes at det forhold, at vurderingsprincippet for ejendommen indgår som en bemærkning i Landsskatterettens begrundelse ikke medfører, at sagen skal hjemvises.
 For så vidt angår de af sagsøgeren påberåbte Landsskatteretskendelser (bilag 17 - 20), skal det bemærkes, at der altid er tale om en konkret vurdering, og at sagerne ikke er sammenlignelige med nærværende sag.
 Landsskatteretten har afgjort sagen i overensstemmelse med hovedanlægsbetragtningen, hvorefter der undtagelsesvist for større ejendomme udlagt til f.eks. tæt, lav bebyggelse med andelsboliger kan gives fradrag til anlæg f.eks. en hovedforsyningsledning på selve grunden. Højesteret har i dom af 8. maj 2013 (gengivet i SKM2013.369.HR ) godkendt skattemyndighedernes praksis på området.
 Ejendommen har et areal på 5.327 m2. Bygningerne på ejendommen er anlagt og opført på en sådan måde, at der reelt er tale om et sammenhængende randbyggeri, der ligger ud til offentlig vej. De omtvistede kloak-, vand- og elforsyningsledninger følger de enkelte bebyggelser og er tæt knyttet til de enkelte bygninger.
 På den baggrund og efter det som i øvrigt er oplyst under sagen finder retten ikke grundlag for at tilsidesætte Landsskatterettens vurdering. De omtvistede kloak-, vand- og elforsyningsledninger kan derfor ikke anses for at udgøre et hovedanlæg, der øger grundens værdi i ubebygget stand, jf. den daværende vurderingslovs § 17 og § 18 sammenholdt med § 13. Der kan derfor ikke gives fradrag for udgifterne til etablering af disse forsyningsledninger.
 Som følge af det anførte frifinder retten Skatteministeriet.
 Efter sagens udfald skal H1 dække Skatteministeriets udgifter til advokatbistand, herunder til udarbejdelse af materialesamling. Dette beløb fastsættes ud fra sagens skønnede værdi, omfang, kompleksitet og betydning for parterne til 18.000 kr. inkl. moms.
 Inden 14 dage skal H1 betale sagsomkostninger til Skatteministeriet på 18.000 kr.


text:
Ny vigtig dom om gennemgribende forbedrede lejemål | Viden og events | DLA Piper Global Law Firm
 Ny vigtig dom om gennemgribende forbedrede lejemål
 12 APR 2016 Af:
 Højesteret har den 8. april 2016 afsagt en principiel dom om, hvornår et lejemål anses som værende gennemgribende forbedret.
 Hovedspørgsmålet i sagen var, om lejen skulle fastsættes efter reglerne om en omkostningsbestemt leje eller efter reglerne om det lejedes værdi.
 Udlejer havde opgjort de samlede udgifter til forbedringer i lejemålet til 463.204,10 kr. Lejer havde bestridt den beløbsmæssige opgørelse, da lejer mente, at en del af disse udgifter ikke var forbedringsudgifter i lejelovens forstand. Lejer havde desuden gjort gældende, at forbedringerne ikke væsentligt havde forøget det lejedes værdi.
 Til brug for sagens behandling i Ankenævnet for Huslejenævnene i Københavns Kommune havde udlejer udarbejdet en redegørelse for de udførte arbejder. På baggrund af redegørelsen og en besigtigelse af lejemålet havde ankenævnet vurderet, at udgifterne til forbedring af lejemålet udgjorde 338.545 kr.
 Flertallet i Huslejenævnet, Ankenævnet, Byretten og Landsretten kom alle frem til, at udgifterne til forbedring oversteg beløbsgrænsen i boligreguleringslovens § 5, stk. 2, men at forbedringerne ikke væsentligt havde forøget det lejedes værdi. Lejen skulle derfor fastsættes som en omkostningsbestemt leje med et forbedringstillæg. Lejen blev som følge heraf nedsat til cirka halvdelen af den aftalte leje.
 Lejen i lejemål beliggende i regulerede kommuner i ejendomme med 7 eller flere lejemål skal som udgangspunkt fastsættes som en beregnet, omkostningsbestemt leje. Hvis udlejer har gennemgribende forbedret lejemålet, kan lejen dog fastsættes efter reglerne om det lejedes værdi, der typisk indebærer et højere loft for, hvilken leje parterne kan aftale.
 Loven fastsætter, at et lejemål er ”gennemgribende forbedret”, hvis:
 Forbedringsudgiften overstiger 1.600 kr. pr. m2 eller et samlet beløb på 183.000 kr. (beløbene er i 2000-niveau og reguleres årligt).
 Forbedringerne væsentligt har forøget det lejedes værdi.
 En enig Højesteret omgjorde afgørelsen fra de tidligere instanser og slog fast, at lejemålet var gennemgribende moderniseret, således at lejen kunne fastsættes efter reglerne om det lejedes værdi.
 Højesteret lægger ankenævnets vurdering af forbedringernes størrelse til grund, og Højesteret kommer derfor – ligesom ved de tidligere instanser – frem til, at lejemålet er forbedret for ca. 338.000 kr.
 Højesteret udtaler, at bestemmelsens formål er at sikre, at de private udlejere også fremover vil være interesseret i at forbedre deres ejendomme. På baggrund af bestemmelsens formål og lovens forarbejder udtaler Højesteret, at:
 ”der ikke skal stilles strenge krav for at anse betingelsen om, at forbedringerne væsentligt har forøget det lejedes værdi, for opfyldt, hvis udgifterne til de arbejder, der anerkendes som forbedringer af lejemålet, overstiger det mindstebeløb, der er fastsat i bestemmelsen.”
 Da forbedringsarbejderne vedrørte væsentlige dele af lejelejligheden, fandt Højesteret, at forbedringerne væsentligt forøgede det lejedes værdi.
 Lejere gør ofte gældende, at en forbedring – eksempelvis udskiftningen af et køkken – ikke har medført nogen øget brugsværdi for lejer, eller at brugsværdien er lavere end forbedringsudgiften. Det må antages, at udlejer nu lettere vil kunne løfte sin bevisbyrde for, at en faktisk afholdt udgift til forbedringer i lejemålet


text:
også har medført en forøgelse af det lejedes værdi. Det skyldes Højesterets generelle udtalelse om, at der "ikke skal stilles strenge krav", når beløbsgrænserne er opfyldt.
 Mindretallet i Landsretten ville opstille en egentlig formodningsregel, men Højesteret valgte i stedet den nævnte løsning med at slække på kravene til udlejers bevis.
 I den juridiske litteratur er væsentlighedskriteriet ofte blevet fortolket som et krav til, at det lejedes værdi blev forøget med 10-15 % i overensstemmelse med væsentlighedskriteriet andre steder i lejelovgivningens bestemmelser om lejefastsættelse.
 Ved vurderingen af om forbedringerne væsentligt har forøget det lejedes værdi, anlægger Højesteret en friere vurdering. Med støtte i lovens forarbejder lægger Højesteret i stedet vægt på, om forbedringsarbejderne knytter sig til væsentlige dele af lejemålet (eksempelvis køkken og bad), eller om arbejderne knytter sig til enkelte og mindre væsentlige dele af lejemålet.
 Sammenfattende er Højesterets dom udtryk for en pragmatisk tilgang til bestemmelsen, og i tråd med lovens forarbejder bidrager Højesteret til, at bestemmelsen kan give private udlejere incitament til at forbedre deres ejendomme.
 Tlf.: +45 33 34 01 72


text:
Alle år (732)
 Forside / Redigeret 23/05/13
 Dankortets fremtid sikret (23/05/13)
 Dansk Erhverv har på vegne af hele detailhandelen indgået en aftale med Nets, der sikrer Dankortets fremtid til minimum år 2020.
 Husk filmen ”Pas på varerne” (22/05/13)
 Det er en overraskende og sjov film med komikeren Jonas Schmidt, der sætter fokus på, hvordan medarbejderne kan bruge Branchekoden.
 Andre regler for netbutikker (15/05/13)
 Mange små erhvervsdrivende starter virksomhed med egen netbutik, men må samtidig sande, at e-handel er underlagt mange og ofte komplicerede regler. Folkemødet – den politiske festival (06/05/13)
 DSK deltager igen i år på årets Folkemøde på Bornholm i dagene fra torsdag den 13. til søndag den 16. juni 2013.
 Måltidspartnerskabet lanceres i Danmark (02/05/13)
 I dag lanceres Måltidspartnerskabet, som skal arbejde for, at alle danskere skal have nemt ved og lyst til at spise sundere.
 Opkrævning af gebyrer (29/04/13)
 Erhvervsstyrelsen sender i denne tid to opkrævninger til butikkerne: Gebyr for fødevarenæringsbrev og kampagnegebyr til Fødevarestyrelsen
 Vidste du at.... (11/04/13)
 Parmaskinke, Fetaost og Champagne er beskyttede betegnelser. Det betyder, at lignende produkter ikke må anvende navnet og navnet må ikke bruges til at markedsføre andre produkter.
 Har du en dygtig butikschef? (08/04/13)
 Tuborgfondets Retail Award gives til de seks mest entusiastiske og forandringsskabende butikschefer/varehuschefer i Danmark.
 Regulering af lukkelovens omsætningsgrænse (21/03/13)
 Lukkelovens omsætningsgrænse for hvilke butikker, der kan holde lovligt åbent på helligdage, blev reguleret den 19. marts 2013.
 Quiz om arbejdsmiljø (25/02/13)
 BAR Handel – har netop lanceret en quiz på Facebook, hvor arbejdsgivere, ledere og medarbejdere kan teste deres viden om arbejdsmiljø.
 Annoncer for lavere afgifter (21/02/13)
 DSK, COOP og Dansk Supermarked har indrykket en række helsides-annoncer i de store dagblade med temaet "Ugens tilbud – 1.450 stk. nye arbejdspladser i Danmark". Løft og håndtering af varer (14/02/13)
 Med de mange løft og håndteringer af varer, der dagligt er i en dagligvarebutik, belastes muskler og led i en grad, der gør det vigtigt, at medarbejdere og arbejdsgiver har fokus på, at løft og håndtering sker på en forsvarlig måde.
 Markant lavere stigning i forbrugerpriserne (11/02/13)
 Det samlede forbrugerprisindeks steg i januar 1,3 pct. i forhold til samme måned sidste år. Det er første gang siden november 2009, at prisstigningerne ligger så lavt ifølge Danmarks Statistik.
 Lempelser vedr. økologiregnskab (06/02/13)
 Nu er det endelig lykkedes at få fjernet nogle af de mest unyttige kontroller, både for engros- og detailvirksomheder.
 Forbrugerombudsmandens fokus i 2013 (31/01/13)
 Forbrugerombudsmanden har i dag offentliggjort sine fokusområder for 2013. I detailhandelen vil der især være fokus på prismarkedsføring, brugen af salgsfremmende foranstaltninger og på de såkaldte dealssites eller tilbudssider.
 Vidste du at... (22/01/13)
 Vi danskere bruger 11,5 pct. af vores disponible indkomst til mad. For Europa generelt ligger andelen mellem 11 og 13 pct.
 Pjece om tilskud til medarbejdere (17/01/13)
 Dansk Erhverv har udarbejdet en ny pjece om de støtteordninger og tilskudsmuligheder, der er i forbindelse med ansættelse af medarbejdere. Nyt magasin om fødevaresikkerhed (09/01/13)
 I løbet af den kommende uge vil butikker, der er medlem af DSK, modtage et antal magasiner, der


text:
sætter fokus på fødevaresikkerhed.
 Konference om kystturisme (03/01/13)
 Dansk Erhverv arrangerer i samarbejde med en række organisationer, herunder DSK, en konference om kystturisme. Et af temaerne vil være detailhandelens og turismens gensidige afhængighedsforhold.
 CVR-nummer på alle gulpladebiler (27/12/12)
 Som en del af kampen imod sort arbejde skal biler på gule plader fra 1. januar 2013 have synligt firmanavn eller logo samt virksomhedens CVR-nummer.
 Reglerne for åbningstider omkring jul og nytår (17/12/12)
 Med lukkelovsændringen, der trådte i kraft 1. oktober 2012, må alle butikker holde døgnåbent året rundt undtagen på helligdage, grundlovsdag og juleaftensdag samt efter kl. 15 på nytårsaftensdag. Fyrværkeri 2012 (13/12/12)
 Det er lovligt at sælge fyrværkeri fra den 1. – 31. december. Et eventuelt restlager må altså ikke sælges efter nytår.
 Betaling til barselsfonde (10/12/12)
 Pr. 1. januar 2013 reduceres bidraget til DA-barsel for de arbejdsgivere, der er medlem af Dansk Erhverv Arbejdsgiver. For øvrige arbejdsgivere er bidraget til Barsel.dk uændret.
 Nye regler om sundhedsanprisninger (06/12/12)
 220 sundhedsanprisninger er vurderet og godkendt i EU – og de må anvendes på fødevarer fra den 14. december 2012.
 Højere afgifter 1. januar (03/12/12)
 Sommerens skattereform betyder, at afgifterne på en række nydelsesmidler indekseres 1. januar 2013. Der bliver afgiftsstigninger på øl, vin, sodavand, slik/chokolade, kaffe, the og is, men ikke på spiritus eller tobak
 Fakta om sukkerafgiften (19/11/12)
 Den seneste uge har medierne været fyldt med historier om, at fedt- og sukkerafgiften fjernes ved årsskiftet. Det er korrekt, at fedtafgiften fjernes, men for sukkerafgiftens vedkommende er det ikke helt så enkelt.
 Gode råd om alt (08/11/12)
 Dansk Erhverv har udarbejdet en web-brochure med gode råd til markedsføring via sociale medier.
 Vidste du at... (05/11/12)
 Detailhandelen i Danmark beskæftiger i alt ca. 240.000 personer. Mere end 100.000 af disse er ansat i supermarkeder og specialbutikker, der handler med dagligvarer.
 Aftale om akutjob (01/11/12)
 Sidst i oktober blev der indgået en aftale om at forsøge at oprette 12.500 akutjob til personer, der risikerer at falde ud af dagpengesystemet fra årsskiftet og frem til 1. juli 2013.
 Nyt gebyr fra Teller på kreditkort (24/10/12)
 Teller har tilbage i juni varslet butikkerne om et nyt kreditkortgebyr på kr. 7,50, der opkræves butikkerne ved hver betaling, hvor der anvendes magnetstribe i stedet for chip.
 Kursus: Markedsføring via sociale medier (15/10/12)
 Dansk Erhverv afholder den 1. november 2012 et møde om markedsføring via sociale medier, hvor Forbrugerombudsmanden bl.a. deltager med oplæg.
 Forebyg røverier (09/10/12)
 Røverier er, på trods af et fald i antallet i 2012, stadig en af de største arbejdsmiljømæssige udfordringer, vi har i dagligvarebranchen.
 Ny film: Pas på varerne (03/10/12)
 DSK har fået produceret en sjov motivationsfilm, der fortæller, hvad en Branchekode er, og hvordan butikken kan bruge den som et nyttigt værktøj. Unges arbejdsmiljø (24/09/12)
 BAR-handel har lanceret et særligt brancheafsnit til købmænd. Der er bla. informationer om kravene til de unges arbejdsmiljø.
 Åbningstider ved jul og nytår 2012 (18/09/12)
 Reglen om, at butikker med en omsætning over 32,2 millioner kr. kun må holde åbent fra 10-17 om søndagen, gælder ikke efter den


text:
1. oktober 2012. Det betyder, at alle butikker fra den 1. oktober og frem til den 23. december kl. 23.59 må holde åbent, når de vil.
 Forslag til finanslov svækker miljøet (11/09/12)
 Regeringens forslag til finanslov indeholder en tekstanmærkning om, at Dansk Retursystem A/S skal levere 64 mio. kroner årligt i 2013 og 2014 – derefter 75 mio. kroner årligt – til statskassen af de ikke-indløste pantmidler.
 Kamp om ”Årets Nøglehulsopskrift” (10/09/12)
 Ni butikskæder, heriblandt Rema 1000 og SuperBest Online, har valgt hver deres favorit Nøglehulsmærkede opskrift og konkurrerer nu (fra 7.- 23. september) om, at opskriften skal blive ”Årets Nøglehulsmærkede opskrift 2012”.
 Lukkelovens liberalisering (06/09/12)
 Den 1. oktober 2012 træder den sidste del af lukkelovsændringen fra 2010 i kraft. Det betyder, at butikkerne fremover i vid udstrækning kan holde åbent, som de ønsker.
 Regeringen vil opkræve pantpenge (29/08/12)
 I jagten på indtægter har Finansministeriet kastet sit blik på Dansk Retursystem, hvor en stor del af pengene til at drive pant- og retursystemet, kommer fra ikke-indløste pantmidler.
 Jobannoncer (23/08/12)
 Når en arbejdsgiver søger efter nye medarbejdere, er der en række regler, man skal være opmærksom på at overholde i forbindelse med udformningen af jobannoncer.
 Regler for øl- og vinsmagning (09/08/12)
 DSK har skrevet en vejledning, der kan lette butikkernes vej gennem ”labyrinten”, hvis man som butiksindehaver gerne vil stå for forskellige typer arrangementer, hvor butikken vil servere alkohol.
 Nyttig viden om dagligvarehandel (02/08/12)
 Det er ikke nemt at få overblik over dansk dagligvarehandel, hvordan har udviklingen været, og hvilke regler er det, der gælder osv. DSK har derfor taget et nyt initiativ, og vi kalder det ”Viden om dagligvarehandel”.
 Garanti ved betaling med Dankort (30/07/12)
 Hvis butikken modtager betaling med et Dankort, hvor der både er anvendt chip og pinkode, dækker bankerne op til kr. 4.000.
 Regler for afholdelse af konkurrencer (26/07/12)
 Hvis en butik vil afholde en konkurrence for kunderne, skal butikken først registreres hos Erhvervsstyrelsen, og der skal betales afgift af gevinsterne.
 Tjek køletemperaturen (16/07/12)
 Vær ekstra opmærksom på køletemperaturer, jo varmere vejret er.
 115 procent i afskrivning (09/07/12)
 Folketinget har vedtaget et såkaldt ”investerings-vindue”, så alle virksomheder får forbedret afskrivningsgrundlaget
 Gode råd om ferieloven (02/07/12)
 Dansk Erhverv har skrevet en lille pjece, hvor ferieloven forklares på en let forståelig måde. Elevuddannelsen fornyes (25/06/12)
 Det faglige udvalg for detailhandelsuddannelser har besluttet en række ændringer, der har til formål at fremtidssikre uddannelsen, så både skole- og praktikophold er tidssvarende.
 Salg af varer fra bil, messer, markeder, m.v. (21/06/12)
 Reglerne om hvor og hvordan, der må ske salg af varer, fremgår af næringsloven. Reglerne afhænger af, om salget sker fra en butik, en bil, på messer, markeder og udstillinger, ved lagersalg eller ved home-parties.
 Ansættelseskontrakter til ungarbejdere (18/06/12)
 En del butikker har flere ungarbejdere om sommeren, og DSK anbefaler, at man har udarbejdet kontrakten forud for første arbejdsdag.
 Indsendelse af årsrapporter (14/06/12)
 Driver du virksomhed i selskabsform, skal din årsrapport indsendes digitalt til Erhvervsstyrelsen, så den er modtaget i styrelsen senest 5 måneder efter udløbet af selskabets regnskabsår. Køb af


text:
jordbær fra lokale avlere (07/06/12)
 For at sikre, at alle leverandører af jordbær har fokus på reglerne og ikke mindst på hygiejnen, opfordrer DSK til, at butikker, der køber bær direkte fra avleren, får denne til at underskrive en erklæring. Sportsbegivenheder i markedsføringen (04/06/12)
 Det er kun sportsarrangørerne og de officielle sponsorer, der aktivt kan bruge varemærker som OL-ringene, OL-flammerne, logoet til Tour de France eller EM i fodbold.
 Grænseoverskridende kriminalitet (24/05/12)
 Konferencen, der holdes 6. juni 2012 på Børsen, sætter fokus på forbrydelser, der begås af personer eller bander fra andre EU-lande.
 Husk synlig kontrolrapport (21/05/12)
 Kunderne skal kunne læse kontrolrapporten, inden de beslutter sig for at gå ind i butikken og handle.
 Markedsføring på sociale medier (16/05/12)
 De nordiske forbrugerombudsmænd er i fællesskab blevet enige om en fælles fortolkning af reglerne for markedsføring via sociale medier som f.eks. Facebook.
 Nye regler for sygdom under ferie (14/05/12)
 Ferieloven er ændret, så medarbejderen på den 6. sygedag i en ferie kan få erstatningsferie.
 Vellykket Postbutikdag (10/05/12)
 23. april 2012 var der premiere på Postbutikdagen, som er en inspirations-event, hvor man deler erfaringer, får nye ideer m.m.
 Nye overenskomster 2012 (08/05/12)
 Du kan nu læse de nye butiks- og kontor/lager overenskomster her på hjemmesiden.
 Dankort-omsætning på kontoen en dag før (03/05/12)
 Butikkerne vil fremover få hurtigere adgang til weekendens dankort-omsætning, idet transaktioner afleveret på lørdage, søndage og helligdage vil blive indsat på kontoen den efterfølgende bankdag
 Risikovurdering i butikken (30/04/12)
 Butikkerne får adgang til den nye Branchekode og risikovurdering, når den nye Branchekode er godkendt af Fødevarestyrelsen.
 Dansk Erhverv inviterer til Årsdag 2012 (26/04/12)
 Husk, at Dansk Erhverv holder Årsdag 2012 i Bella Center tirsdag den 15. maj kl. 13.00 – 17.00.
 Ny rygelov betyder højere bøder (24/04/12)
 Regeringen og Enhedslisten har indgået forlig om ny rygelov, der bl.a. betyder højere bøder for salg af tobak til personer under 18 år. Staten tilbyder en sygedagpengeforsikring (19/04/12)
 Mindre butikker kan forsikre sig mod et økonomisk tab i forbindelse med medarbejderes sygdom.
 Døgnboks-forringelser (16/04/12)
 Banker forringer butikkernes likviditet, idet ikke alle filialer vil få tømt, optalt og afhentet døgnboksposer hver dag.
 Frist for anmeldelse af sygdom (12/04/12)
 Arbejdsgivere skal ansøge om sygedagpengerefusion senest 5 uger efter medarbejderens første sygedag.
 Dansk Erhverv inviterer til Årsdag (09/04/12)
 Dansk Erhverv inviterer til Årsdag 2012 i Bella Center tirsdag den 15. maj kl. 13.00 – 17.00. Temaet er "Denmark United – Danmark som konkurrencedygtig nation”
 REMA 1000 vandt detailhandelspris (28/03/12)
 Detailhandelsnetværket, Detail-forum, uddelte den 27. marts 2012 tre detailhandelspriser. I år gik MMM prisen til Rema 1000.
 Detailhandelsforums anbefalinger (22/03/12)
 Regeringens Detailhandelsforum har den 1. marts 2012 afleveret sin rapport til erhvervs- og vækstministeren, der vil vurdere, hvordan der kan følges op på forslagene.
 Netbanks-forsikring (19/03/12)
 Som en del af DSK's samarbejdsaftale med Willis er det nu muligt at få en netbanksindbrudsforsikring.
 Tuborgfondets Retail Award 2012 (15/03/12)
 Markedsføring og priser (13/03/12)
 Forbrugerombudsmanden har afsluttet en større undersøgelse af butikkernes markedsføring af før- og nu-priser. Ny arbejdsmiljøguide til unge i butik (08/03/12)
 BAR-handel har udarbejdet en ny guide


text:
til unge med fritidsjob i detailhandlen: ”Sikker i butikken”. Frosne hindbær skal varmebehandles (01/03/12)
 Fødevareministeren har besluttet, at alle fødevarevirksomheder i Danmark skal varmebehandle frosne hindbær, inden de bruges som en ingrediens i en fødevare.
 Ny overenskomst (27/02/12)
 Dansk Erhverv og HK/Handel har indgået en ny overenskomst, der berører mere end 150.000 ansatte i detailhandelen. Overenskomsten er gældende, når den har været til urafstemning blandt HK's medlemmer.
 God løsning at opgive betalingsring (22/02/12)
 DSK mener, at det er en yderst fornuftig løsning, at regeringen nu opgiver betalingsringen.
 Status i forhandlingerne (20/02/12)
 Efter intense forhandlinger hen over weekenden har Dansk Erhverv og HK Handel søndag aften besluttet at holde tænkepause frem til tirsdag.
 Foodexpo Nyt (16/02/12)
 Tilmeld dig Foodexpo's nyhedsmail og hold dig opdateret om Nordens vigtigste fagmesse inden for fødevarer.
 DSK og betalingsringen (13/02/12)
 DSK deltager i lighed med hovedparten af det øvrige erhvervsliv, LO i Storkøbenhavn, en lang række borgmestre m.fl. i arbejdet for at undgå en betalingsring nu og her, hvor der for mange borgere ikke er noget brugbart alternativt til bilen. Kontrolkampagner i 2012 (09/02/12)
 Fødevarestyrelsen har planlagt at gennemføre 17 kontrolkampagner i år.
 Tilskud til ansættelse af elever (06/02/12)
 Butikken er kun berettiget til praktikpladspræmie og bonus for ansættelse af elever, når uddannelsesaftalen indgås tidligst 3 måneder før ansættelsen starter.
 Fødevaresikkerhed via mobilen (02/02/12)
 Fødevaresikkerhed og egenkontrol kan om kort tid klares via smartphones eller tablets på medarbejderens vej rundt i butikken Foodexpo 2012 (30/01/12)
 Foodexpo afholdes i år over 3 dage mod tidligere 4 dage. Det er fra søndag den 18. marts til og med tirsdag den 20. marts og åbningstiderne er udvidet, så der nu er åbent dagligt 9.00 og 18.00.
 Garanti ved betaling med Dankort (23/01/12)
 Fremtidens fødevarer på Foodexpo (16/01/12)
 Foodexpo, Nordens vigtigste fagmesse for fødevarebranchen og detailhandlen, finder sted i dagene 18.-20. marts i MCH Messecenter Herning. Overblik via fødevare-resumé (12/01/12)
 Det sidste fødevare-resumé for 2011 omhandler bl.a. nye krav om mærkning af fisk.
 Regler for sygemelding (09/01/12)
 Arbejdsgiveres politik vedrørende medarbejderes sygefravær er et tilbagevende tema.
 Udvidelse af arbejdsgiverperioden (05/01/12)
 Den 2. januar 2012 blev den såkaldte arbejdsgiverperiode forlænget.
 Regeringen vil skjule tobakken (02/01/12)
 Regeringspartierne er enige om, at der skal indføres et forbud imod synlig tobak i danske butikker.
 Dagpenge og andre satser for 2012 (27/12/11)
 De nye satser for 2012 vedrørende sygedagpenge, barselsdage og G-dage er nu offentliggjort
 Nye aldersgrænser for spil (22/12/11)
 Den nye spillelovgivning træder i kraft 1. januar 2012. Dermed er der også nye aldersgrænser.
 Afgift på husstandsomdelte reklamer (19/12/11)
 Regeringen og Enhedslisten har aftalt, at der fra 2013 skal indføres en afgift på husstandsomdelte reklamer. Hele branchen samles (12/12/11)
 Danmarks nationale fødevaremesse Foodexpo holdes i Messecenter Herning i dagene 18.-20. marts 2012.
 Afgifter træder i kraft til nytår (08/12/11)
 Regeringen har netop afvist et ønske fra hele fødevarebranchen om en beskeden udskydelse af de forventede afgiftsstigninger.
 December er højsæson for røverier (05/12/11)
 Den mørke tid og især julen er højsæson for både tricktyve og røverier.
 Nytteløse krav afskaffes (01/12/11)
 Det har siden år 2000


text:
kostet mange butikker megen frustration at skulle efterleve skiftende krav om dokumentation vedr. frivillig mærkning af oksekød.
 Fyrværkeri - kun i december (28/11/11)
 Det er lovligt at sælge fyrværkeri fra d. 1. – 31. december. Et eventuelt restlager må altså ikke sælges efter nytår.
 Gaver til medarbejderne (28/11/11)
 Julen udløser i mange virksomheder også en gave til medarbejderne, og her skal man huske SKAT's regler for dette.
 Ny rammeaftale med Post Danmark (24/11/11)
 DSK og COOP har nu indgået en ny rammeaftale med Post Danmark, der løber frem til udgangen af 2013. Højere afgifter på dagligvarer (21/11/11)
 Regeringen og Enhedslisten har indgået et forlig om finansloven for 2012. Herefter skal den politiske aftale omsættes til lovgivning og vedtages af Folketinget.
 Tyveri i butikkerne når nye højder (10/11/11)
 Dansk detailhandel plages af en kedelig udvikling, hvor svind og tyveri er et stigende problem.
 Tre nye ansigter i DSK (08/11/11)
 DSK har ansat tre nye medarbejdere. Zenia Povlsen som økonomiansvarlig, Nona Fisch-Thomsen som sekretær og Jytte Tandrup er pr. 1. januar 2012 ansat som erhvervspolitisk chef.
 Regeringen kickstarter tyske butikker (07/11/11)
 Regeringen lægger op til at hæve en række afgiftssatser pr. 1. januar 2012. Regeringen ønsker endvidere at udvide afgiftsgrundlaget for chokoladeafgiften.
 Butikker tjener ikke på ny fedtskat (31/10/11)
 En lang række medier har de senere dage skrevet, at ”supermarkeder tjener på fedtskat” og ”politikere vil stoppe misbrug af fedtskat.”
 Gode råd om køb af rengøring (27/10/11)
 SKAT har udarbejdet en informativ hjemmeside, der giver gode råd til køb af rengøring. Sociale medier i detailbranchen (17/10/11)
 Den 16. november 2011 afholdes konferencen ”Sociale medier i detailbranchen”, hvor deltagerne kan lade sig inspirere af cases fra bl.a. Normann Copenhagen og LEGO
 Klogere på sociale medier (13/10/11)
 Dagligvarebranchen vil inden for den nærmeste fremtid vil blive mere og mere berørt af sociale medier, mobile apps m.m. Mange er tvivl, om de skal se det som trusler eller muligheder.
 Regeringen vil hæve afgifter (03/10/11)
 Det fremgår af det helt nye regeringsgrundlag, at regeringen vil hæve afgifterne på en række dagligvarer.
 Ny Branchekode på vej (29/09/11)
 DSK har i samarbejde med Coop og Dansk Supermarked igennem de sidste 3 år arbejdet intenst på den nye Branchekode.
 Fødevarekontrollen og risikovurdering (26/09/11)
 I forbindelse med udarbejdelsen af den nye Branchekode er der udarbejdet en risikovurdering.
 Ny spillelov godkendt af EU (22/09/11)
 EU har nu – efter lang sagsbehandling – godkendt den danske spillelov, der forventes at træde i kraft den 1. januar 2012.
 Jesper Sølling fylder 50 år (19/09/11)
 Jesper Sølling, fødevarekonsulent hos DSK, fylder 50 år torsdag d. 22. september 2011.
 Flasker uden pantmærke (15/09/11)
 Flasker uden pantmærke skal kun modtages i butikker, der selv forhandler den pågældende emballage.
 Brugerbetaling til fødevarekontrollen (12/09/11)
 Nye regler betyder, at alle fødevarevirksomheder, der er optaget i Næringsbasen, skal betale et årligt beløb på kr. 600 pr. næringsbrev til kontrolkampagner.
 Nye regler for kortgebyrer pr. 1. oktober 2011 (05/09/11)
 Fra 1. oktober er det tilladt for butikkerne at overvælte kortselskabets gebyrer på kreditkort til forbrugerne
 Salg af udløbne varer er fortsat


text:
forbudt (29/08/11)
 Der har været en del fremme i pressen, om at Fødevarestyrelsen har foreslået at ophæve forbuddet mod at sælge fødevarer efter holdbarhedstidens udløb.
 Åbningstider ved jul og nytår (23/08/11)
 Se her de tilladte åbningstider i december 2011.
 Udskyd fedtafgiften (18/08/11)
 Regeringen planlægger sandsynligvis en vækstpakke i netop disse dage. Flere topministre har givet udtryk for, at væksten skal målrettes det private forbrug.
 Brancheaftale om elevforsikring (15/08/11)
 Alle elever inden for en række områder skal omfattes af en forsikringsordning.
 NemRefusion bliver obligatorisk (11/08/11)
 Fra den 1. september 2011 bliver det obligatorisk for arbejdsgivere at indberette syge- og barselsdagpenge og sygefraværssamtaler via NemRefusion.
 Benyt rabataftalerne (04/08/11)
 Alle medlemmer af DSK kan benytte Dansk Erhvervs rabataftaler. Netop nu er bl.a. aftalen med Statoil forbedret, så du kan spare endnu flere penge.
 Forhadt affaldsgebyr ændres (01/08/11)
 Fra 1. januar 2012 slipper butikker og andre virksomheder for at betale gebyr til en genbrugsplads, som de ikke anvender.
 Vinafgiften hæves 1. oktober 2011 (25/07/11)
 Med virkning fra 1. oktober hæves vinafgiften fra kr. 6,14 til kr. 6,87 pr. ltr.
 Salg af udløbne varer (18/07/11)
 Som det er fremgået af pressen, er Fødevarestyrelsen på vej med et forslag om at ophæve forbuddet mod salg af fødevarer efter holdbarhedstidens udløb.
 Vil du udlicitere en afdeling? (14/07/11)
 Husk at DSK har fået udarbejdet en standard-koncessionsaftale om drift af bagerafdeling.
 Brug af etiske og ”grønne” påstande (11/07/11)
 Forbrugerombudsmanden har udarbejdet en introduktion, der kort beskriver hvilke krav, der stilles til markedsføring med miljø og etik.
 Nyt skema over barselsregler (07/07/11)
 DSK har udarbejdet et skema med oversigt over regler for graviditets-, barsels-, fædre- og forældreorlov.
 DSK’s åbningstid i juli 2011 (05/07/11)
 I juli har DSK åbent alle hverdage kl. 08.30 – 15.00. Hastehenvendelser efter kl. 15 kan rettes til følgende numre.
 Aldersgrænser - ingen dispensation (29/06/11)
 Aldersgrænserne for salg af alkohol og tobak er fastsat ved lov, og forældre eller andre voksne kan ikke give dispensation fra landets lovgivning.
 Jobpatruljen kører igen (23/06/11)
 Igen i år sætter HK og LO’s "jobpatrulje" fokus på unges arbejde i detailhandelen.
 Ansættelseskontrakter til ungarbejdere (21/06/11)
 Sørg altid for at have styr på ansættelseskontrakter for de unge medarbejdere.
 Ny bagatelgrænse for personalegoder (16/06/11)
 Folketinget har netop vedtaget et lovforslag om indførelse af en ny skattefri bagatelgrænse for personalegoder på 1.000 kr. pr. år pr. medarbejder.
 Indberetning af røverier (30/05/11)
 Hvis butikken har været udsat for røveri, er det nu muligt at indsende oplysninger om hændelsen her på hjemmesiden til brug for Crimestat.
 Aldersgrænser - behov for ekstra skilte? (26/05/11)
 Skilte om de forskellige aldersgrænser bestilles nemt og ganske gratis på nettet.
 Kontrolkampagne Nøglehullet (23/05/11)
 Fødevarestyrelsens officielle ernæringsmærke, Nøglehullet, vil i den kommende tid blive kontrolleret i butikker og hos producenter.
 Ny 1000-kroneseddel (19/05/11)
 Tirsdag den 24. maj udsender Nationalbanken den nye 1000-kroneseddel.
 Rød plan medfører massiv grænsehandel (17/05/11)
 S & SF vil med deres 2020-plan inddrive yderligere 3,9 mia. kroner årligt i afgifter på cigaretter, sukker, sodavand og fedt.
 APV i butik (12/05/11)
 Ny kampagne sætter fokus på arbejdspladsvurderinger (APV) i butikker. Alle


text:
virksomheder med minimum én ansat skal have en skriftlig APV.
 Stor interesse for seminar (10/05/11)
 140 deltagere fra flere brancher var med, da DI Fødevarer den 4. maj 2011 satte fokus på fødevarekontaktmaterialer (FKM). Konference om butikker og bandekriminalitet (05/05/11)
 Dansk Erhverv Crimestat inviterer den 1. juni 2011 til konference om bandekriminalitet og butikker i hot-spot områder.
 Førerhunde må komme med i butikken (27/04/11)
 Dansk Blindesamfund kører for tiden en oplysningskampagne, fordi mange blinde stadig har problemer med at få lov til at tage deres førerhund med ind i butikken.
 Dansk Erhvervs Årsdag 2011 (22/04/11)
 Mød bl.a. statsminister Lars Løkke Rasmussen, partiformand Helle Thorning-Schmidt samt professor Gareth Jones på Dansk Erhvervs Årsdag den 17. maj i Bella Center.
 Liberalisering af næringsloven (18/04/11)
 Regeringen, Dansk Folkeparti og Liberal Alliance har indgået en aftale om liberalisering af næringsloven
 Ny omsætningsgrænse i lukkeloven (14/04/11)
 Som følge af den årlige indeksregulering er der nu udstedt bekendtgørelse om den nye omsætningsgrænse og bagatelgrænse i lukkeloven.
 Opkrævning af Dankort-abonnement (11/04/11)
 Nets – tidligere PBS - har nu trukket butikkernes betaling for Dankort-abonnementet for første kvartal 2011, og prisen er 25 pct. højere end i 2010.
 Udlicitering af bagerafdeling (04/04/11)
 Da flere og flere købmænd udliciterer afdelinger i butikken, har DSK fået udarbejdet en standard-koncessionsaftale om drift af bagerafdeling.
 Husk de nye aldersgrænser (31/03/11)
 Flere medier har allerede testet detailhandelens vilje og evne til at undgå salg af alkohol og tobak til unge under de fastsatte aldersgrænser.
 Ny pris skal hædre butikschefer (28/03/11)
 Tuborgfondets Retail Award gives til de seks mest entusiastiske og forandringsskabende butikschefer.
 Bilka i Fields skal ombygges (21/03/11)
 Naturklagenævnet har besluttet, at Østre Landsrets dom i den såkaldte Bilka-Fields-sag ikke ankes til Højesteret.
 Fedtafgiften er vedtaget (18/03/11)
 Folketinget har torsdag den 17. marts 2011 vedtaget forslaget om fedtafgift.
 Bilka-Horsens i Højesteret (14/03/11)
 I dag, mandag den 14. marts 2011, mødtes syv Højesteretsdommere for at tage endelig stilling til en af dansk planlovgivnings mest betydningsfulde sager nogensinde.
 Husk nye aldersgrænser (07/03/11)
 Nu gælder de nye aldersgrænser for salg af alkohol med mere end 16,5% alkohol samt visse smertestillende håndkøbslægemidler.
 Ny samarbejdsaftale med Willis (03/03/11)
 DSK har indgået en samarbejdsaftale med forsikringsmæglerfirmaet Willis, der har optimeret et forsikringsprogram til DSK-medlemmer.
 Retten til pension fra 1. marts 2011 (24/02/11)
 Pr. 1. marts 2011 ændres en række overenskomsters krav til anciennitet for at kunne indtræde i pensionsordningerne. Arbejdstid og forårets helligdage (21/02/11)
 Det er nu tid til at planlægge arbejdstiden omkring forårets helligdage.
 Hvor ligger fremtidens butik? (14/02/11)
 Hvad ønsker detailhandelen egentlig, når de leder efter nye butiksplaceringer? Og hvad skal der til for at klare sig i den øgede konkurrence mellem butiksområder, strøggader og butikscentre?
 Nye aldersgrænser på vej (10/02/11)
 Den 7. marts 2011 ændres aldersgrænserne for salg af stærk alkohol og visse smertestillende lægemidler i håndkøb.
 Rejselegat til elever (07/02/11)
 Detail-forum giver igen i år en elev i detailhandelen muligheden for at søge et rejselegat.
 Fedtafgift er en rigtig dårlig idé (31/01/11)
 Skatteministeren har nu fremsat forslag om en fedtafgift, der gør en lang række fødevarer


text:
dyrere.
 Årets Nøglehulsbutik 2011 (27/01/11)
 I 2011 arbejder myndighederne på at øge forbrugernes viden om nøglehullet. Dvs. at forbrugerne skal vide, hvad mærket betyder, altså "Spar på fedt", "Spar på sukker", "Spar på salt" og "Spis flere kostfibre og fuldkorn".
 Kampen mod rabatkuponer (24/01/11)
 Økonomi- og erhvervsministeren har nu – tvunget af flere EU-domme – sendt et lovforslag, der vil tillade rabatkuponer, i høring.
 Principiel dom om ansættelsesbeviser (17/01/11)
 Højesteret afsagde den 17. december 2010 en principiel dom om godtgørelser i sager vedrørende mangler i ansættelsesbeviser.
 Prisskilte for tobaksvarer (13/01/11)
 Forbrugerombudsmanden har behandlet en sag om et prisskilt for en tobaksvare i en butik. Skiltet oplyste ikke alene prisen på den pågældende vare, men cigaretmærket blev fremhævet i forhold til de øvrige cigaretter på hylderne.
 Gode grunde til at bevare butikkerne i byerne (10/01/11)
 Der er mindst 12 gode grunde til at bevare butikkerne i byerne. DSK har samlet en oversigt over fordele, der kan dokumenteres.
 Nye aldersgrænser i 2011 (04/01/11)
 De nye aldersgrænser for stærk alkohol og smertestillende håndkøbsmedicin forventes at træde i kraft 7. marts 2011.
 Højesteretsdom om fleksjob og overenskomst (03/01/11)
 Højesteret har netop afsagt en længe ventet dom om ansættelsesvilkår for fleksjobbere ansat på ikke-overenskomstdækkede virksomheder.
 Salg af fyrværkeri 2010 (27/12/10)
 Som bekendt må der kun sælges fyrværkeri i december.
 Særlige mærkningsregler for kartofler er ophævet (23/12/10)
 Der har tidligere været særlige mærkningsregler for kartofler, som bl.a. krævede angivelse af sort, klasse og oprindelsesland. Disse regler er nu ophævet.
 Er der et stormagasin i Fields? (20/12/10)
 Østre Landsret har i to dage behandlet den såkaldte Fields-sag, som DSK har anlagt mod Naturklagenævnet.
 Tricktyve og gode råd om forebyggelse (16/12/10)
 Den mørke tid og især julen er højsæson for både tricktyve og røverier. Det er derfor et oplagt tidspunkt at give regler og rutiner for denne type situationer et serviceeftersyn.
 SKAT godtgør nedsat emballageafgift (13/12/10)
 Emballageafgiften på vin, spiritus og frugtvin nedsættes pr. 1. januar 2011 med 50 pct. i forhold til satsen, der er gældende i 2010. Halveringen af afgiften er led i skattereformen og har til formål at nedbringe grænsehandelen.
 Nyt midlertidigt ansigt hos DSK (09/12/10)
 Som led i kampen imod yderligere liberaliseringer af planlovens detailhandelsbestemmelser, har DSK ansat Julie Holck i en deltidsstilling det næste halve år.
 Stormagasin eller lavprisvarehus? (06/12/10)
 Østre Landsret skal den 16. og 17. december behandle den såkaldte ”Fields-sag”, som DSK har anlagt mod Naturklagenævnet for tilladelsen til Bilka-lavprisvarehuset i storcentret Fields på Amager.
 Spar penge med DSK's rabataftaler (02/12/10)
 DSK’s samarbejde med Dansk Erhverv giver alle DSK-medlemmer mulighed for attraktive rabatter bl.a. på telefoni samt benzin og fyringsolie.
 Mødepligt uanset vejret (29/11/10)
 På trods af kraftigt snefald eller andet dårligt vejr har medarbejderen pligt til at møde på arbejde.
 Nye arbejdsmiljøregler (25/11/10)
 En række ændringer af arbejdsmiljøloven trådte i kraft den 1. oktober 2010, og arbejdsgivere landet over kan forvente, at Arbejdstilsynet vil anvende de nye regler ved fremtidige besøg på arbejdspladser.
 Ny spillelov udskudt (23/11/10)
 EU har endnu ikke godkendt den nye danske spillelov. Det betyder, at den


text:
nuværende lovgivning fortsætter indtil videre.
 SKAT og julegaver til medarbejderne (18/11/10)
 Hvis du vil give dine medarbejdere en julegave, er den skattefri, hvis den højest har en værdi på kr. 700 og ikke er kontanter eller gavekort.
 Salg og opbevaring af fyrværkeri 2010 (15/11/10)
 Der er i år kommet en ny bekendtgørelse om salg og opbevaring af fyrværkeri.
 Modtagelse af vinflasker (11/11/10)
 Mange købmænd kontakter i disse dage DSK om reglerne for indsamling af vinflasker uden pant. Henvendelserne sker på baggrund af, at emballageafgiften halveres pr. 1. januar 2011.
 Fedtafgift er en tung byrde (04/11/10)
 DSK er dybt skuffede over, at en borgerlig regering med en ny og ensidig dansk afgift både forøger de administrative byrder for erhvervslivet og fremmer grænsehandelen med fødevarer. Indkøb på egen hånd (25/10/10)
 Hvis man køber ind andre steder end hos sin sædvanlige grossist, skal man være opmærksom på, om fødevarevirksomheden overholder alle regler.
 På god fod med fødevarekontrollen (21/10/10)
 Kom til DSK’s medlemsmøde den 2. november på Hotel Nyborg Strand og hør fødevarechef Bjørn Wirlander fra Fødevarestyrelsen, tale om vigtigheden af den gode dialog mellem den enkelte butik og fødevarekontrollen.
 Gode råd om hårfarve (18/10/10)
 DSK og andre dele af detailhandelen har i fællesskab med Miljøministeriet fået udarbejdet vigtig information om hårfarvning.
 Annoncehajer slår til igen (14/10/10)
 Annoncehajer er atter på spil i forhold til erhvervsdrivende. Københavns Politi advarer mod, at der for tiden er en række annoncehajer i aktion, som oven i købet er gamle kendinge fra tidligere fup-firmaer.
 Gebyr for kommunale genbrugspladser (11/10/10)
 Kommunerne sender i øjeblikket regninger ud til butikkerne for et nyt affaldsgebyr, der skal dække brug af genbrugspladser. Færøske pengesedler (30/09/10)
 Skal danske butikker modtage færøske pengesedler? Svaret er nej. Danske butikker kommer af og til i tvivl, og DSK har derfor været i dialog med Nationalbanken.
 Medlemsmøde 2010 (27/09/10)
 Tirsdag den 2. november 2010 holder DSK medlemsmøde på Hotel Nyborg Strand. Eftermiddagens overskrift er "Det fede, det søde og det sjove".
 Tjekliste for udlicitering (23/09/10)
 DSK har i samarbejde med advokat Niels Gade udarbejdet en tjekliste over, hvilke juridiske forhold man skal tage stilling til, hvis man som købmand ønsker at udlicitere. Fedtafgiften truer, men er ikke vedtaget (20/09/10)
 Fedtafgiften blev første gang foreslået af Forebyggelseskommissionen i foråret 2009. Den omtales jævnligt mange steder, men fedtafgiften er ikke vedtaget endnu!
 Nationalbank-undersøgelse (13/09/10)
 Nationalbanken opfordrer alle virksomheder, der modtager betalinger fra borgere, til at deltage i en undersøgelse om virksomheders omkostninger ved at modtage betalinger.
 Om liberalisering af planloven (08/09/10)
 Regeringen har meldt ud, at den vil ændre planlovens detailhandels-bestemmelser - med det i øvrigt gode formål at styrke det såkaldte "udkants-Danmark".
 Ledigt lejemål i Købmændenes Hus (30/08/10)
 Den 1. december siger DSK farvel til Dansk Detail som lejer af 2. sal i Købmændenes Hus, Svanemøllevej 41 i Hellerup. Vi søger derfor en ny lejer til i alt 140 kvadratmeter fordelt på 7 kontorer.
 Vinhandler-legat kører på næstsidste år (25/08/10)
 Det er ved at være sidste chance for at få del i formuen fra Vingaardens gamle legat.
 Indskydergarantien begrænses


text:
(23/08/10)
 Fra den 1. oktober 2010 kan man igen miste sine indlån, hvis banken skulle gå konkurs.
 Nem refusion af dagpenge (19/08/10)
 Den 23. august 2010 åbner den nye digitale indberetningsløsning for syge- og barselsdagpenge Nem Refusion.
 Medlemsmøde - sæt kryds i kalenderen (16/08/10)
 Tirsdag den 2. november 2010 holder DSK stort medlemsmøde på Hotel Nyborg Strand.
 Fødevare-resumé giver overblik (12/08/10)
 Mangler du overblik over de senste måneders information fra DSK om fødevarereglerne, så brug Fødevare-resuméet under For medlemmer
 Beskyttede varebetegnelser (09/08/10)
 Nogle fødevarer fra EU er registreret med en beskyttet betegnelse, hvilket vil sige, at produkterne skal leve op til bestemte krav om geografisk oprindelse og/eller fremstillingsmetode.
 Aldersgrænser skal kunne kommunikeres (05/08/10)
 Politikerne har de senere år indført en række aldersgrænser, der forventes håndhævet af medarbejderne i tusindvis af butikker.
 Frifundet for afskedigelse af 18-årig (27/07/10)
 Østre Landsret har frikendt en arbejdsgiver for at have afskediget en medarbejder i et supermarked, fordi medarbejderen fyldte 18 år. Ny pantsats (20/07/10)
 Pantsatserne på plastflasker med pant ændres, så alle plastflasker under 1 liter efter den 1. november 2010 har en pant på 1,50 kr.
 Anmeldelelse af butikstyveri (15/07/10)
 Efter opfordring er det muligt at downloade gratis formularer til anmeldelse af butikstyveri. Tjek temperaturen i sommervarmen (12/07/10)
 DSK: Nej til fælles nordisk pant (06/07/10)
 Formanden for Nordisk Råds udvalg for miljø og naturressourcer, svenskeren Ann-Kristine Johansson, anbefaler i dag fælles nordisk pant.
 Arbejdsulykker skal anmeldes digitalt (05/07/10)
 Pr. 1. juli 2010 er det lovpligtigt for alle at anmelde arbejdsskader digitalt. Anmeldelse skal ske via systemet EASY.
 De nye overenskomster (01/07/10)
 De nye overenskomster mellem Dansk Erhverv Arbejdsgiver og HK/Handel er nu tilgængelige under ”For medlemmer”.
 Nyt dsk.dk (28/06/10)
 Velkommen til DSK’s nye hjemmeside. Siden er blevet opgraderet, så vi nu har flere værktøjer til rådighed, og samtidig har den fået et nyt design...
 Havnereglen forsvinder (24/06/10)
 I "gamle dage" havde lukkeloven en særlig bestemmelse betegnet "havnereglen", hvor butikker på eller i umiddelbar tilknytning til havnearealer kunne holde åbent uanset butikkens omsætning. Dansk Handelsblad får ny chefredaktør (17/06/10)
 Medievirksomheden Dansk Handelsblad får ny ansvarshavende chefredaktør og direktør. Det bliver den 44-årige kommunikationschef i home, Niels H. Carstensen, der overtager posten som chefredaktør på Dansk Handelsblad i midten af august 2010.
 Ingen regulering af lukkelovens omsætningsgrænse (14/06/10)
 Omsætningsgrænsen i lukkeloven for mindre dagligvarebutikker har siden foråret 2009 været 30,5 mio. kroner inkl. moms for butikker, der må gøre brug af undtagelsesbestemmelserne i lukkeloven. Erhvervs- og Selskabsstyrelsen har nu meddelt, at næste regulering af omsætningsgrænsen først sker i foråret 2011.
 Markant dansk grænsehandel i Sverige (10/06/10)
 Grænsehandel er ikke "bare" danskernes enorme indkøb af sodavand, øl, vin, slik, spiritus og almindelige daglige fornødenheder i Tyskland. Også den danske grænsehandel i Sverige har nået et betydeligt omfang.
 Lukkelov: Grundlovsdag (31/05/10)
 Selvom Grundlovsdag ikke er en officiel helligdag er det alligevel en lukkedag for de fleste butikker. Føtex i Kolding stoppet (27/05/10)
 Kolding Kommune har udsendt et forslag til lokalplan, som skulle give mulighed for etablering af en Føtex ved Sdr. Ringvej og Vonsildvej. Både DSK og


text:
Coop har gjort indsigelse mod forslaget, da det strider mod planlovens bestemmelser.
 Ny lukkelov er vedtaget (25/05/10)
 Et bredt folketingsflertal bestående af regeringen, Dansk Folkeparti, Liberal Alliance og Radikale Venstre har vedtaget den overgang fra lukkelov til helligdagslov, der blev foreslået af DSK og Dansk Supermarked A/S. Indeklima i butikken (20/05/10)
 I BAR Handels nye branchevejledning får du viden om typiske indeklimaforhold som temperatur, træk og ventilation. Man kan læse om, hvad der påvirker indeklimaet i butikken og finde løsninger til, hvordan det kan forbedres. Køleanlæg og lovpligtige eftersyn (17/05/10)
 Hvis man er i besiddelse af et køleanlæg med en fyldning større end 1 kg kølemiddel, skal anlægget efterses mindst 1 gang årligt. Dansk Erhverv Årsdag 2010 (06/05/10)
 Tirsdag den 18. maj 2010 inviterer Dansk Erhverv til årsdag i Bella Center. Deltagerne opfordres til at tage fremtidsbrillerne på og se frem mod servicesamfundet 2020.
 Overenskomsten skrives (29/04/10)
 Mange medlemmer efterspørger den nye overenskomst i en trykt version, så hele teksten fremstår samlet. Dansk Erhverv Arbejdsgiver og HK/Handel udarbejder sædvanen tro en trykt version, men den er først klar senere på sommeren.
 Ja til overenskomstfornyelsen (21/04/10)
 20. april 2010 meddelte forligsmanden, at lønmodtagerne har stemt ja til mæglingsforslaget, og de nye overenskomster kan nu træde i kraft med tilbagevirkende kraft fra den 1. marts 2010. Askeskyen og fravær (19/04/10)
 På grund af den meget omtalte askesky er luftrummet over Danmark fortsat lukket. Det betyder, at mange danskere ikke kan komme hjem fra ferie o.l., og dermed ikke er i stand til at møde op på arbejde. Udgangspunktet i en sådan situation er, at medarbejderne selv hæfter for fraværet. Gebyrer på internationale betalingskort (15/04/10)
 Er du i tvivl om reglerne for gebyrer på de internationale betalingskort?
 Pant af øl-salg på færger (12/04/10)
 Miljøstyrelsen har netop meddelt, at salg af øl og sodavand mv. ombord på færger i dansk farvand, som anløber dansk havn, skal være omfattet af de danske pantregler. Det forventes, at de nye regler træder i kraft 1. september i år.
 Nye overenskomster skal først til afstemning (29/03/10)
 DSK får mange henvendelser vedrørende de nye overenskomster og dermed de nye lønninger. De nye lønsatser vil gælde fra 1. marts 2010, når de er endeligt vedtaget, men da de nye overenskomster først skal til afstemning blandt fagforeningernes medlemmer, skal arbejdsgiverne ikke regulere lønnen endnu. Sygedagpenge til selvstændige (25/03/10)
 Folketinget har netop vedtaget en ændring af sygedagpengelovgivningen, der giver selvstændige større fleksibilitet i forhold til muligheden for at modtage sygedagpenge ved egen sygdom.
 Ny aftale om krisehjælp (22/03/10)
 DSK har indgået en ny aftale med arbejdsmiljørådgiver WorkLife Partners om krisehjælp og psykologisk rådgivning. Aftalen sikrer, at medlemmer hos DSK altid kan komme i kontakt med en psykolog i krisesituationer, eksempelvis ved røverier. DSK med i Crimestat (18/03/10)
 De mange røverier mod butikker har fået Dansk Erhverv og detailhandlen til at gå sammen i et samarbejde, der bl.a. udmønter sig i en database med beskrivelser af røverier. Databasen hedder Crimestat, og tanken er, at butikkerne indrapporterer alle oplysninger om røverier, så snart de


text:
er begået.
 Ansættelse af udenlandske statsborgere (15/03/10)
 Når udenlandske statsborgere fra lande uden for EU og Norden skal udføre arbejde i Danmark, kræver det som udgangspunkt både en opholds- og arbejdstilladelse. Et elektronisk skattekort gælder desværre ikke som hverken opholds- eller arbejdstilladelse.
 Måske ny aldersgrænse for køb af alkohol (08/03/10)
 Regeringen lægger op til en 18-års grænse ved køb af produkter med 7 % alkohol. I dag skal kunderne være minimum 16 år, før de må købe produkter med mere end 1,2 % alkohol. 7 % grænsen er meget problematisk, da øl- og ciderprodukter både ligger under og over grænsen, og kassemedarbejderen vil skulle nærlæse hver etikette for at se alkoholprocenten. Vægte skal kontrolleres (04/03/10)
 Vægte, der bruges til at fastsætte pris for en vare, skal kontrolleres mindst hvert 4. år af en kontrolinstans, der er godkendt til dette. Nyt regeringsgrundlag (24/02/10)
 Regeringen har onsdag middag (24. februar 2010) offentliggjort det nye regeringsgrundlag for perioden frem til det kommende valg. Regeringen varsler højere afgifter på både tobak og alkohol, men har ellers ikke nye konkrete initiativer af interesse for butikkernes dagligdag. Lønsatser gælder indtil ny overenskomst er indgået (22/02/10)
 DSK modtager i øjeblikket en række spørgsmål om satser for løn, pension, tillæg m.v. pr. 1. marts 2010. De nuværende overenskomster udløber den 28. februar 2010, men de aftalte satser gælder fortsat, indtil der indgås nye overenskomster.
 Ny dato i Bilka Horsens-sagen (18/02/10)
 Bilka/Horsens-sagen skulle have været domsforhandlet i Højesteret i december 2009, men blev udsat, da Kammeradvokaten blev syg. DSK har nu fået en ny dato for Højesterets behandling af sagen: 14. marts 2011. Det er ikke en slåfejl! Der skal stå 2011. Gode råd om røveriforebyggelse (15/02/10)
 Der er i de senerere år begået et stigende antal røverier mod detailhandlen, og den udvikling skal ændres. DSK har derfor udarbejdet en liste med gode råd til røveriforebyggelse. Rejselegat til butikselever (11/02/10)
 Igen i år kan en butikselev vinde kr. 10.000 til en valgfri studierejse. Prisen uddeles af netværket Detail-forum og sponsoreres af Dansk Handelsblad. Liberalisering af spillemarkedet (08/02/10)
 Efter flere års forberedelse er et bredt politisk flertal nu blevet enig om en liberalisering af det danske spillemarked. Danske Spil A/S vil fortsat have monopol på både Lotto og skrabespil.
 Kampagne skal gøre det nemt at vælge sundere (03/02/10)
 57 procent af de forbrugere, som står for indkøbene i hjemmet, kender til ernæringsmærket Nøglehullet. Men den procentdel skal øges, og derfor har Fødevareministeriet igangsat en kampagne, der de kommende fire uger sætter fokus på Nøglehullet. Kursus i regler for markedsføring (01/02/10)
 DSK afholder kursus i de nye retningslinjer for prismarkedsføring, som træder i kraft 1. marts 2010, og i fødevarelovgivningens krav til markedsføring. Kurset er kun for medlemmer. Det er gratis og henvender sig til både købmænd og kædernes markedsføringsansvarlige samt reklamebureauer, der arbejder for købmændenes kæder. Status for overenskomstforhandlinger (28/01/10)
 DI og CO-industri indgår den største overenskomst på det private arbejdsmarked og har derfor stor betydning for de øvrige områder herunder detailhandelen. DI og CO-industri planlægger, at der skal indgås


text:
en aftale senest den 12. februar 2010. Fødevarekvaliteten skal højest på dagsordenen (25/01/10)
 "Giv os nu – oven på den påtænkte lukkelovs-liberalisering - politisk arbejdsro til at overleve den økonomiske krise og til, at vi kan koncentrere vore kræfter om at udvikle en dagligvarehandel, hvor dagsordenen ikke bare er pris og pris og atter pris, men hvor vi også kan få sat fødevaresikkerheden, kvalitet og sortiment højt, ja allerhelst højest på morgendagens dagsorden". Dette var et af budskaberne, da John Wagner holdt åbningstalen på Foodexpo søndag den 24. januar 2010 i Messecenter Herning.
 Foodexpo 2010 åbner på søndag (21/01/10)
 På søndag den 24. januar 2010 slår Messecenter Herning igen dørene op for Skandinaviens største messe for fødevare-detailhandelen. Messen har åbent i dagene 24.– 27. januar, og du kan tilmelde dig gratis på www.foodexpo.dk. Kompromis om en gradvis lukkelovsliberalisering (18/01/10)
 "Slagtermesternes formand Leif Wilson Laustsen siger i Dansk Handelsblad 15. januar 2010, at han ikke forstår, hvorfor DSK har så travlt med at få lukkeloven afskaffet. Det forstår jeg godt, at han ikke forstår - for det er en misforståelse, desværre udbredt i hans eget bagland, at DSK skulle have den tvivlsomme ære for en hurtig liberalisering af lukkeloven, siger John Wagner adm. direktør i DSK.
 Mere end 300 nye medlemmer i DSK (14/01/10)
 Købmandskæderne NærKØB, LetKøb og Go’on har besluttet at melde butikkerne ind i DSK. Tilsammen har de tre kæder ca. 330 butikker.
 Åbningstider i påsken og pinsen 2010 (11/01/10)
 Påsken falder fra søndag den 28. marts, som er Palmesøndag, og den er ikke en helligdag i lukkelovens forstand.
 Praktikpladskampagne i hovedstaden (07/01/10)
 Region Hovedstaden har startet en regional praktikpladskampagne, som skal få flere virksomheder til at tage elever og lærlinge. Antallet af praktikpladser i regionen er nemlig faldet drastisk på meget kort tid. Husk Foodexpo 24.-27. januar 2010 (04/01/10)
 Skandinaviens største fødevaremesse for professionelle – forbrugere har ingen adgang – holdes i Messecenter Herning i dagene 24. – 27. januar 2010. Husk reglerne for fyrværkeri (27/12/09)
 Det er kun lovligt at sælge fyrværkeri i december. Et eventuelt restlager må altså ikke sælges efter årsskiftet. Foodexpo januar 2010 (24/12/09)
 Oplev de nyeste trends inden for fødevarebranchen på Foodexpo 2010, som er Skandinaviens førende messe for dagligvarehandelen og fødevarebranchen. Messen er åben fra søndag den 24. januar til og med onsdag den 27. januar 2010. Domme i knivsager (17/12/09)
 Højesteret har nu afsagt dom i de to principielle sager vedrørende personer, der i byretten var idømt bøder, og i landsretten 7 dages ubetinget fængsel for at være i besiddelse af knive i deres biler.
 Klima og købmænd (10/12/09)
 Klimaforandringer er på dagsordenen, og regeringen har derfor fremlagt en erhvervsklimastrategi, som også omfatter detailhandlen. Foodexpo 2010 (07/12/09)
 Hvad er de nyeste trends inden for fødevarebranchen? Få svarene på Foodexpo 2010, som er Skandinaviens førende messe for dagligvarehandelen og fødevarebranchen. Opbevaring og salg af fyrværkeri (26/11/09)
 Der er mange regler vedr. fyrværkeri. Læs her vigtige datoer for opbevaring og salg af fyrværkeri.
 Åbningstid Nytårsaftensdag (23/11/09)
 Alle butikker omfattet af lukkeloven må holde


text:
åbent til kl. 15.00 Nytårsaftensdag (31. december 2009).
 Overenskomstforhandlinger i gang (19/11/09)
 Den nuværende overenskomst mellem Dansk Erhverv Arbejdsgiver og HK/Handel for butiksområdet udløber 28. februar, hvorefter en ny overenskomst bør være klar til ikrafttræden 1. marts 2010. Brochure om arbejdsmiljøkurser (16/11/09)
 Dansk Erhverv har netop udsendt en ny brochure med tilbud om de lovpligtige arbejdsmiljøkurser, som eksempelvis nye sikkerhedsrepræsentanter og medlemmer af virksomhedernes sikkerhedsorganisationer skal gennemføre ifølge arbejdsmiljølovens regler. Foodexpo 24.-27. januar 2010 (12/11/09)
 Hvad er de nyeste trends inden for fødevarebranchen? Få svarene på Foodexpo 2010, som er Skandinaviens førende messe for dagligvarehandelen og fødevarebranchen. Elevtilskud tredobles (09/11/09)
 Dansk Erhverv oplyser, at den store politiske aftale om globaliseringsmidlerne på uddannelsesområdet indeholder en omfattende ungepakke, der skal sikre, at flere unge kommer i gang med en ungdomsuddannelse. Med aftalen tredobles den såkaldte praktikpladspræmie, så hver ny praktikplads virksomheder opretter, udløser 50.000 kr. Forbrugerrådet støtter brugerbetaling af kort (05/11/09)
 Flere og flere forbrugere ønsker at betale med internationale kreditkort, men detailhandelen har med den nuværende lovgivning ikke mulighed for at opkræve gebyret for betaling med internationale kreditkort direkte fra de kunder, som vælger at benytte disse kort.
 Fra lægeerklæring til mulighedserklæring (02/11/09)
 Den 5. oktober 2009 blev der indført en ny type lægeerklæring: Den såkaldte mulighedserklæring. Erklæringen erstatter den gamle lægeerklæring som dokumentation for en medarbejders sygdom.
 Hvor dyr må gaven være? (29/10/09)
 SKAT forhøjede i 2008 grænsen for, hvornår en gave til medarbejderne skal beskattes. Beløbsgrænsen for arbejdsgivernes mulighed for at give jule- eller nytårsgaver til medarbejderne uden beskatning er kr. 700.
 Hobbykniv-sagen afventer Højesteret (27/10/09)
 3. september 2009 idømte Vestre Landsret en butiksansat 7 dages fængsel, fordi vedkommende havde en hobbykniv liggende i sin bil. Ny analyse om grænsehandelen på vej (22/10/09)
 Det er DSK’s vurdering, at grænsehandelen har været i stigning siden finanskrisen startede sidste sommer. Dagligvarehandelen er både ramt af de traditionelle grænsehandelsvarer fra Tyskland samtidig med, at den svage svenske valuta også har medført øget grænsehandel. Kort information om nøglehullet (19/10/09)
 Nøglehullet ses på flere og flere fødevarer, men hvad betyder det? Lovkatalog (næsten) uden overraskelser (06/10/09)
 I forbindelse med Folketingets åbning tirsdag blev det såkaldte lovkatalog over påtænkte lovforslag i den nye folketingssamling offentliggjort. Især to forslag er værd at bemærke.
 Hvornår er en medarbejder funktionær? (28/09/09)
 Langt de fleste butiksansatte har status som funktionær og er dermed omfattet af funktionærloven. Men hvad afgør egentligt, om en medarbejder er funktionær eller ej? Mobiltelefon og SMS-politik (24/09/09)
 Udviklingen i mobiltelefon-kommunikationen gennem de senere år betyder nye udfordringer for arbejdsgiverne i forhold til medarbejdernes brug af private mobiltelefoner. Vil du være medlem af ASE? (21/09/09)
 DSK opfordrer til, at man som selvstændig og franchisetager overvejer, om man for en sikkerheds skyld bør tegne en arbejdsløshedsforsikring. DSK har for mange år siden været med til at etablere ASE, som nu er en a-kasse for både lønmodtagere og selvstændige. Fremtiden for Dankortet (15/09/09)
 Lovgivningen på Dankort-området slår fast, at detailhandlen fra årsskiftet kan komme til at betale op til halvdelen af omkostningerne til driften af Dankort-systemet.
 Lisbeth Dalgaard


text:
fylder 50 år (10/09/09)
 Søndag den 20. september 2009 fylder købmand og formand for De Samvirkende Købmænd Lisbeth Dalgaard 50 år
 Åbningstider ved jul og nytår (07/09/09)
 Allerede nu er det tid til at planlægge julens arbejdstid m.m. Se de tilladte åbningstider i december 2009 her.
 Syv dages fængsel for hobbykniv (03/09/09)
 Vestre Landsret har idømt en ung mand 7 dages fængsel for at være i besiddelse af to hobbyknive. Den 19-årige mand skulle bruge knivene til at skære papkasser op på sit arbejde og opbevarede dem derfor i sin bil. Men det er altså ulovligt, og derfor klappede fælden, da politiet stoppede ham. Multimedieskat - SKAT informerer (31/08/09)
 I forbindelse med den kommende multimedieskat, som træder i kraft 1. januar 2010, har SKAT udarbejdet en række spørgsmål/svar. Husk hygiejneuddannelse (27/08/09)
 Reglerne om uddannelse i fødevarehygiejne har nu eksisteret i mange år. Det betyder, at der er mange, som har taget certifikat, hvis de har arbejdet i branchen uden at have en faglig uddannelse.
 Medarbejdere og Influenza A (H1N1) (24/08/09)
 Tyske dåseøl og sodavand med pant? (20/08/09)
 Jyllands-Posten og flere andre medier oplyser i dag om en ny aftale mellem Danmark og Tyskland om dansk dåsepant i grænsehandelen. Tjek butikkens sikkerhed (17/08/09)
 Foreløbige opgørelser for 2009 viser, at den kedelige tendens med en kraftig stigning i antallet af røverier mod butikker i detailbranchen fortsætter. Detailhandelens udspil til lukkelovskompromis (11/08/09)
 Læs her ønskerne til den fremtidige lovgivning, som DSK m.fl. er blevet enige om.
 Opdatering vedr. fødevaregler maj-juli 2009 (10/08/09)
 Der ligger nu en ny opdatering om fødevarer her på hjemmesiden under For medlemmer/Fødevare-resumé.
 Husk skriftlig rygepolitik (06/08/09)
 Når Arbejdstilsynet besøger virksomheder, tjekker de altid, om der er udarbejdet en skriftlig rygepolitik.
 Bestil materiale fra DSK (27/07/09)
 Du kan finde mange informationer her på hjemmesiden, men af og til er det en fordel at have dem på papir.
 Annoncehajer holder ikke ferie (20/07/09)
 Sommerferien er højsæson for annoncehajer og andre fupfirmaer, så indskærp over for alle medarbejdere, at de skal sige nej til alle salgstilbud og tjekke regningerne grundigt i denne tid. Når eleven bliver udlært (16/07/09)
 Hvis der ikke aftales andet, ophører en elevs ansættelse automatisk, når eleven bliver udlært. Uddannelsesaftalen fungerer altså på samme måde som en tidsbegrænset ansættelseskontrakt. Nye danske pengesedler (13/07/09)
 11. august 2009 udsendes den nye 50-kroneseddel som den første i rækken af nye danske pengesedler. De nye sedler vil fremover gøre det endnu vanskeligere at forfalske eller kopiere ægte sedler.
 Ferie og sygdom (06/07/09)
 Ferietiden er over os, og der kan opstå behov for at kende reglerne omkring sygdom og ferie. Hvis en medarbejder sygemelder sig i forbindelse med ferie, er det afgørende, hvornår meldingen falder: før eller efter feriens start. Næringsbrevet ændret pr. 1. juli 2009 (02/07/09)
 Den 1. juli trådte en ny bekendtgørelse om næringsbrevsordningen i kraft. Myndighederne vil fremover foretage grundigere kontrol af de virksomheder, der har flere registreringer i Næringsbasen. Pensionsopsparing for selvstændige (29/06/09)
 Skattereformen begrænser fra og med 1. januar 2010 det årlige pensionsindskud til maksimalt kr. 100.000. Købmændenes grossister